הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 8, 2023-02-28 00:00

מיכאל ביטון: שלום לכולם, אנחנו מתחילים את דיוני הוועדה לחיזוק ופיתוח הנגב והגליל בנושא שיזמנו, והוא מצבם של יישובי קו העימות והתלות הגדולה מידי בענפי החקלאות שהם בסכנה בקו הגבול הראשון

מיכאל ביטון:  אני רוצה לשמוע תמונת מצב ממשרד החקלאות ונציגים, ואחרי זה אני אתן גם לחברי הכנסת להתייחס

מיכאל ביטון:       ראשון הדוברים יהיה משרד חקלאות ויציג לנו מה רמת התלות של יישובי קו העימות בחקלאות? מהם הענפים ומהן הסכנות שמרחפות על הענפים הללו? כמה חקלאים הפסיקו להיות חקלאים? מה אתם יכולים להגיד לנו במציאות הזאת של קו העימות? אנחנו נעשה דיוני כאלה גם על הערבה ומקומות אחרים אבל היום אנחנו ממוקדים בקו העימות בגבול הלבנון

מיכאל ביטון:  נציג משרד החקלאות בבקשה

סלמאן אלשיך: צוהריים טובים לכולם, אני סלמאן אלשיך מנהל מחוז מרכז משרד החקלאות וממלא מקום מנהל מחוז נגב

מיכאל ביטון: נגב? ומי מחוז צפון?     

סלמאן אלשיך: אני הנציג של המשרד

מיכאל ביטון: יש מחוז צפון?     

סלמאן אלשיך: יש מחוז צפון ויש מחוז גליל גולן

מיכאל ביטון: ואיפה הבן אדם הזה?     

סלמאן אלשיך: אנחנו במשרד במצב עניינים, לצערי אני אגיד, שגם בגליל גולן וגם בנגב מנהלי המחוזות אנחנו ממלאי מקום

מיכאל ביטון: אתה ממלא מקום של הצפון גם?     

סלמאן אלשיך: של הנגב

מיכאל ביטון: ומי בצפון?      

סלמאן אלשיך: יש ממלא מקום בשם פארוק דבור

מיכאל ביטון: ולמה הוא לא בא לכן? אנחנו מדברים על קו העימות

סלמאן אלשיך: אני אישית דיברתי איתו, הוא לא קיבל הזמנה

מיכאל ביטון: איזה מין דבר זה? איזה מין תשובות?     

קריאה: יושב הראש אני מכיר אותו, נציג מצוין

מיכאל ביטון: הוא מעולה אבל אני רוצה לדון על קו העימות ובאים מהנגב

סלמאן אלשיך: אני מבחינתי נשלחתי, אבל אני אעשה את ההכי טוב שאני יודע

מיכאל ביטון: אני בטוח שתעשה את הכי טוב, אבל אני רואה בזה זילות של הכנסת, ואני מבקש להוציא מכתב לאבי דיכטר שזו בושה וחרפה שיש לו נציג בצפון שלא בא לדיון הזה

מיכאל ביטון:  מה זה הדבר הזה? ואם הוא לא יכול לבוא שיבוא סמנכ"ל, שיבוא מנכ"ל

מיכאל ביטון:  דיון בכנסת, משרד החקלאות שולח את נציג הדרום לדיון על הצפון? הדבר הזה לא יכול להתקבל

סלמאן אלשיך: האמת שיכול להיות שגם הייתה אי הבנה בנושא

סלמאן אלשיך:  כי הרי גם ניסינו להבין - - -     

מיכאל ביטון: הנושא קו העימות, זה מושג בחוק

מיכאל ביטון:  אם עושים קו העימות מקבלים את גבול הצפון בגוגל

מיכאל ביטון:  איזו אי הבנה?     

סלמאן אלשיך: ניסינו להבין מהם הנושאים של הפגישה

מיכאל ביטון: אז תתקשרו אליי להבין, עכשיו אתם מנסים להבין?     

אלונה שמיר: לא, לפני שבוע ניסינו להבין

מיכאל ביטון: אז תתקשרו, תשאלו אותי אם לא הבנתם, מראש, למה עכשיו?     

אלונה שמיר: לא עכשיו, התקשרנו לפני שבוע

מיכאל ביטון: כתוב לך יישובי קו העימות, תעשי גוגל זה נותן לך צפון

מיכאל ביטון:  זו הגדרה חוקית יישובי קו העימות, מה יש להבין פה? את התלות שלהם בחקלאות

סלמאן אלשיך: אני כבר 20 שנים כמעט במשרד החקלאות וכשהתחלתי לעבוד התחלתי במחוז גליל גולן, אז אני מכיר גם שם את הנושא, ובזמנו לצערנו הייתה מלחמת לבנון השנייה

מיכאל ביטון: אתה נראה לי בחור טוב אבל אני לא אומר את זה אליך, אני אומר את זה למשרד החקלאות, אני אומר את זה לשר החקלאות, אני אומר את זה למנכ"ל

מיכאל ביטון:  לא יהיה מצב שלא תתייחסו בכבוד לכנסת

מיכאל ביטון:  מדברים על הצפון ולא מביאים נציג מהצפון, ולא מביאים סמנכ"ל ולא משנה למנכ"ל ולא מנכ"ל? מה, אתם עושים מאיתנו צחוק? מה זה הדבר הזה? ממשלה שלא מתייחסת בכבוד לכנסת

סלמאן אלשיך: כבוד יושב הראש, אני אנסה להגיד ככה, כמו שהתחלתי, לצערנו בשנה האחרונה אנחנו ממלאי מקום במחוזות, והחודש ממש החודש הזה מתקיימות ועדות - - -     

מיכאל ביטון: אבל יש מנהל מחוז בצפון

סלמאן אלשיך: נכון אתה צודק

מיכאל ביטון: אז למה הוא לא פה? מה אתה מסביר לי הסברים? אנחנו בדיון על הצפון, על קו העימות

מיכאל ביטון:  ואם הוא לא יכול, שיבוא הבוס שלו

מיכאל ביטון:  אתה לא צריך לחטוף את הביקורת, כי אתה באת

מיכאל ביטון:  מי שחושב שהוא לא יספור את הכנסת, הכנסת תרדוף אותו

מיכאל ביטון:  שרים שלא יתייחסו ברצינות לוועדה הזאת, אנחנו נאבק בהם, יום ולילה

מיכאל ביטון:  אנחנו יודעים להיאבק בשרים

מיכאל ביטון:  ואבי דיכטר זה שר רציני, אני אקבל ממנו תשובות

מיכאל ביטון:  למה יש דיון על חקלאות והוא לא יודע להביא נציג מוסמך לדבר הזה?     

אלונה שמיר: יש פה

מיכאל ביטון: מי הנציג המוסמך?     

אלונה שמיר: הוא הנציג המוסמך

מיכאל ביטון: הוא לא מוסמך

אלונה שמיר: למה לא?     

מיכאל ביטון: הוא מהנגב והמרכז, יש לכם נציג בצפון

מיכאל ביטון:  והדיון הוא על הצפון

מיכאל ביטון:  ואם האיש מהצפון לא יכול לבוא, שהבוס שלו יבוא

מיכאל ביטון:  ככה זה עובד

מיכאל ביטון:  לא ביקשנו את שר החקלאות היום, לא ביקשנו את המנכ"ל

מיכאל ביטון:  ביקשנו אדם שבקיא בעניין, שנמצא במקום, את זה אתם לא יודעים להביא?      מה אתה יכול להגיד על המצב של ענף החקלאות בקו העימות? בנתונים

סלמאן אלשיך: אני אתחיל ואגיד כך, שאני חושב שהחקלאות היא חשובה בכל הארץ, גם בתור נציג של מחוז מרכז וגם הנגב

סלמאן אלשיך:  אבל היא יותר חשובה, ויש לה תועלות נוספות ותועלות חיצוניות בקו העימות במיוחד

סלמאן אלשיך:  בקו העימות יש לנו ריכוז גדול של חקלאים וחקלאות ענפים, בצפון יש לנו כמובן את לולי ההטלה שמהווים 70% מייצור הביצים בארץ, וכמובן שיש את כל הנושא של הנשירים

מיכאל ביטון: 70% מההטלה נמצא בקו העימות בצפון? ומה התיקון שאמרת מוטי?     

מוטי אלקבץ: שחלקם הגדול סגור, אין היתרי אכלוס, אתה מכיר את הסיפור

מיכאל ביטון: אז אומרים 70% אז זה לא 70%?     

סלמאן אלשיך: 70% מהמכסות ומהייצור זה בצפון

מוטי אלקבץ: 70% מהמכסות, לא מהייצור

מיכאל ביטון: יש מכסות אבל אין ייצור? תכף תפרטו את הבעיות

סלמאן אלשיך: נתייחס לזה

מיכאל ביטון:  70% מההטלה בישראל תלוי בקו העימות

מיכאל ביטון:  ופה אומר מוטי שחלק מזה לא עובד

מיכאל ביטון:  אז תכף תסבירו

סלמאן אלשיך: נסביר גם לגבי כספי הרפורמה - - -     

מיכאל ביטון: לפני שהולכים על רפורמה

מיכאל ביטון:  70% מההטלה בקו העימות, איזה עוד ענפים בקו העימות?     

סלמאן אלשיך: יש את כל הנושא של מטעים נשירים

סלמאן אלשיך:  תפוח עץ, אגסים בעיקר, ונקטרינות, זה העיקר בצפון

סלמאן אלשיך:  כמובן שיש חקלאות נוספת אבל אלו העיקריים

סלמאן אלשיך:  בעוטף כמובן יש 60%-50% מייצור העגבניות של המדינה נמצא שם

סלמאן אלשיך:  יש גם את נושא הרפתות

סלמאן אלשיך:  יש 104 רפתות שמרוכזות באזור העוטף

סלמאן אלשיך:  באזור העוטף אנחנו מדברים על אזור 07 שאלו ארבע מועצות אזוריות

סלמאן אלשיך:  כמובן, יש את הגדה שיש יצור גדול של גזר ותפוח אדמה באזור העוטף

סלמאן אלשיך:  אלו הגידולים העיקריים במקומות האלו

מיכאל ביטון: מה הקשיים של הגופים האלה? של התחומים?     

סלמאן אלשיך: כמובן שהקשיים של החקלאות הם משותפים בעיקר לכולם, אבל פה הקשיים הרגילים, של אנשי הייצור, של העובדים הזרים, של המים, של הקרקע

סלמאן אלשיך:  אבל פה, במקומות האלה, הקשיים הם גם קשיים של שינוע תוצרת למקומות אחרים ולמרכז הארץ ולאוכלוסייה העיקרית, אבל גם קשיים של חוסר ביטחון בגלל הקרבה לגבול ולאיומים הביטחוניים

סלמאן אלשיך:       לצערנו, בכל כמה שנים יש סבב לחימה כזה או אחר בעיקר בשנים האחרונות באזור העוטף, וזה גורם לאי יציבות

סלמאן אלשיך:  חקלאים שרוצים לבנות את החקלאות שלהם שנים קדימה אז הם כמובן תמיד אופטימיים, אבל הם לא לוקחים בחשבון, או כן לוקחים בחשבון ואז אין להם כל כך הרבה פתרונות לאירועי חירום ומתקפות שיש באזור שלהם, שגם הם לא יכולים לעבד את הקרקע באותו זמן שיש את האירועים

סלמאן אלשיך:  אבל גם עצם הימצאותם במקומות האלה זה ממש לא מובן מאליו אבל בכל זאת אנחנו מנסים, גם אנחנו וגם החקלאים, כמובן עצם הימצאותם היא מאוד חשובה ומאוד מבורכת, ואנחנו כמשרד החקלאות כמובן, מכירים את זה ומוקירים את זה ומנסים באמצעים שיש לנו לתת להם העדפות כאלה ואחרות למקומות האלה

סלמאן אלשיך:  ואם תרשה לי, אני אולי אוכל לפרט גם - - -     

מיכאל ביטון: אני רוצה שתתייחס גם לענף ההטלה, מה קורה שם? כמה לולים לא יכולים לפעול? ומה הסיבות שהם לא יכולים לפעול? ומה זה עושה לאנשים?      

סלמאן אלשיך: לולי ההטלה בצפון הם לולים שברובם, יחסית ישנים, שצורת הגידול בהם היא לא הכי מתקדמת, ודרושה שם איזושהי רפורמה שכולם מדברים עליה, נקרא לילד בשמו, לתת להם מענה גם לייצר בצורה כלכלית, גם בצורה מתקדמת, בצורה גם בריאותית, וגם שיהיה להם אופק

סלמאן אלשיך:  לעזור להם בהשקעות בלולים מודרניים גם כדי שיוכלו לייצר את המכסות שלהם, וגם כדי שיוכלו - - -      

מיכאל ביטון: אז יש תקציב 2023? ועשיתם דיונים?     

סלמאן אלשיך: כן

סלמאן אלשיך:  עשינו דיונים

מיכאל ביטון: אז מה בפועל אתם הולכים לעשות למענם השנה הקרובה ב-2023? מהן הפתרונות לבעיות?     

סלמאן אלשיך: היה לנו דיון אצל השר לפני שבוע בעניין הזה, ויש סיור בשבוע הבא אצל המגדלים

סלמאן אלשיך:  בשנתיים האחרונות המשרד תמך בתשתיות ללולים המשותפים שהולכים לקום

סלמאן אלשיך:  סדר גודל של 50 מיליון שקלים

מיכאל ביטון: הצגתם את תקציב המשרד באופן עקרוני בממשלה? מה הולכים להיות ההשקעות בהטלה?     

סלמאן אלשיך: כן

סלמאן אלשיך:  הרפורמה מדברת על סדר גודל של 400 מיליון שקלים כדי לבנות את הלולים, לשדרג אותם

סלמאן אלשיך:  ועוד כ-80 מיליון שקלים לחקלאים שפורשים מהענף, לפצות אותם על הפרישה

סלמאן אלשיך:  אנחנו עובדים על זה, בדיוק עכשיו עובדים על נושא הקריטריונים איך לחלק - - -     

מיכאל ביטון: זה בהטלה

מיכאל ביטון:  מה אתם עושים למגדלים? כי זה בכללי, זו רפורמה כללית בצומח

מיכאל ביטון:  אין לכם תיעדוף

סלמאן אלשיך: בלול אני מדבר

מיכאל ביטון: כן אז אני עובר נושא עכשיו, בסדר, קיבלתי את התשובות

מיכאל ביטון:  בעולם הצומח יש רפורמה כללית, אבל האם אתם נותנים משהו מיוחד לאיש שמגדל תפוחים על קו הגבול? לא כמו כל מגדל תפוחים?     

סלמאן אלשיך: במסגרת הרפורמה נותנים 10% תוספת לישובים שנמצאים בקו עימות

מיכאל ביטון: למה רק 10%?     

סלמאן אלשיך: 10% באזור העדיפות ו-20% ליישובי גבול, כפי שהוגדרו בהסכם

מיכאל ביטון: 10% יותר ממה?     

סלמאן אלשיך: 20% יותר מחקלאי שמקבל

מיכאל ביטון: שהוא לא באזורים כאלה?     

סלמאן אלשיך: שהוא לא באזורים כאלה

מיכאל ביטון: חשבתם לשנות את האחוזים? לתת יותר למי שעל קו הגבול?     

סלמאן אלשיך: זה נמצא בהסכם מול משרד האוצר, אני לא יודע עד כמה לפרט בעניין הזה

מיכאל ביטון: רק מה שיקרה

מיכאל ביטון:  להגיד דברים שלא יקרו עדיף לא להגיד

סלמאן אלשיך: אני אגיד שדברים שאנחנו מנסים לעבוד עליהם, ולשנות בהסכם שהיה מול האוצר, מדברים על 700 מיליון שקלים בתקציבים של הרפורמה ואנחנו מנסים - - -     

מיכאל ביטון: אבל הממשלה הציגה את המתאר התקציבי שלה

מיכאל ביטון:  מסגרות תקציב יש לך

סלמאן אלשיך: יפה, אז אנחנו מנסים באותה מסגרת תקציב - - -      

מיכאל ביטון: אם אני הבנתי, כחצי מיליארד לענף ההטלה, 400 ועוד 80

סלמאן אלשיך: זה בנושא ההטלה

סלמאן אלשיך:  בצומח 700 מיליון

מיכאל ביטון: ובצומח 700 מיליון

מיכאל ביטון:  עם תיעדוף כספי למי שעל קו הגבול?     

אלון שוסטר: אם תשאל את האוצר לא נראה בחיים 700 , אבל בסדר

סלמאן אלשיך: עם תיעדוף כספי שנמצא בהסכם

סלמאן אלשיך:  מה שאנחנו מנסים להשיג, כמובן על ידי השר והמנכ"ל, שהחלוקה של ה-700 מיליון שקלים, נקרא לה בשם כולל חלוקה הוגנת יותר, שיהיה לנו גמישות בתור משרד החקלאות להבין ולתת יותר איפה שכן צריך

מיכאל ביטון: אז אתה מתכוון עיקרון דיפרנציאלי? לייצר דיפרנציאליות?     

סלמאן אלשיך: אם אני נותן כדוגמא נושא של תפוחי אדמה בנגב, ככל שירד המכס, והוא כמובן שהוא יורד, אותו מה שהובטח להם, אותם 120-130 שקלים לדונם זה לא יעזור להם

סלמאן אלשיך:  זה לא מה שיעזור - -     

מיכאל ביטון: נכון

סלמאן אלשיך: וצריך לתת להם יותר

מיכאל ביטון: יפה

מיכאל ביטון:  ויהיה יותר?     

סלמאן אלשיך: כרגע לפי ההסכמים זה לא בסמכות שלנו החלוקה של ה-700 מיליון

מיכאל ביטון: טוב, תודה בינתיים

מיכאל ביטון:  אני אגיד לך קודם כל מחמאה, בשביל האחראי על המרכז והנגב נתת לי תשובות טובות, באמת, זה כנראה אומר עליך משהו שעשית את שיעורי הבית

מיכאל ביטון:  אבל זה לא פוטר, וכתבתי לדיכטר שישלח לפה את האנשים ויעשה בדק בית למה לא הגיע נציג הצפון?

מיכאל ביטון:  ולפעמים אנחנו נדרוש במפורשות מנכ"ל, ובמצבים מיוחדים גם נבקש מהשר לכבד אותנו בנוכחותו

מיכאל ביטון:  אבל אם לא מבקשים משר או מנכ"ל אז הבכירים האחרים צריכים להתייחס ברצינות

מיכאל ביטון:  אני אתן למוטי אלקבץ ואחר כך שוסטר

מיכאל ביטון:  אתה רוצה עכשיו? שוסטר בבקשה

אלון שוסטר: מוטי, סלח לי אני רץ לחברינו במועצות האזוריות

אלון שוסטר:  תראו, אני קודם כל רוצה להודות ליושב הראש על הבחירה של הנושא ועל ההצטרפות שלכם

אלון שוסטר:  רק מילה אחת, אני מרגיש שיושב הראש, אתה יורד על סלמאן כנראה בצדק מסוים

מיכאל ביטון: מסכן, אבל הוא בא עם כובע

אלון שוסטר: טוב זה חלק מהמסורת, אבל אני חושש שמא, פרט לחילופי גברא, יש פה שאלה של, איך נגיד, הורדת הביטחון העצמי של בכירי המשרד אחרי קדנציה לא פשוטה

אלון שוסטר:  אני מאוד שמחתי בישיבה אחרת לראות את השר מגיע עם הסמנכ"לים, כך ראוי שיקרה

אלון שוסטר:  המשרד, לצערי, בממשלה שבה היינו חברים, נוטרל, הדרג המקצועי נוטרל מהסוגיות האסטרטגיות ואני מאוד מקווה שאנחנו לפני שינוי

אלון שוסטר:       אני חושב, חברי יושב הראש, שדרך המלך להתייחסות ראויה לחקלאות בקווי העימות ובספר היא שינוי קונספט עמוק שאני מקווה שנגיע אליו, ויצירת אופק רחב ואופטימי לבני הדור הצעיר

אלון שוסטר:  זה יהיה נכון גם לקו העימות

אלון שוסטר:  אבל פטור בלא כלום אי אפשר

אלון שוסטר:  אני רוצה לומר שכאן, בחדרים האלו, אני פוגש יותר מידי פעמים, בעיקר מקרב מקבלי ההחלטות באוצר, בדרג המקצועי, אני מקווה שהפעם הדברים יהיו אחרים בדרג המיניסטריאלי, חוסר מחויבות לאתוס הטרומפלדורי, האתוס הציוני, כל הפאזות שאתם רוצים

אלון שוסטר:       לפני יומיים הייתי בביקור בשדולת קו העימות עם כמה חברי כנסת, אופוזיציה וקואליציה, היינו בזרעית ואני רואה שם את אחד מהחברים הוותיקים, החלוצים האמיצים שהגיעו להר מתחת לגבול, ועצם העובדה שמקבלי ההחלטות במשרד האוצר לא זז להם שריר מהפה ושום פעימה הם לא מחסירים בלב כאשר הם מבינים בעקבות השאלות שאתה שואל, מה יקרה אם לא יגדלו את אותם דונמים של תפוחים? או מה יקרה אם יסגרו את הלול? אני לא אומר שלא צריכים לעשות שינויים, אבל אין מצב שמדינת ישראל תתנהל בגבולות ובספר בלי הלב, בלי התחושה של המחויבות האדירה, שלא הסתיימה, היא לא הסתיימה, רק צריכים לשנות אולי קצת את המינונים

אלון שוסטר:       זה בסדר להתייעל, זה בסדר לדרוש טכנולוגיות, בהחלט

אלון שוסטר:  אבל התחושה נזרוק להם כמה שקלים ומי שיסתדר יסתדר, ומי שלא תודה רבה, חלאס עשינו את שלנו, עלינו גם לארץ וגם להרים הללו אל מול החיזבאללה או אל מול החמאס או הסורים ובזה סיימנו את תפקידנו

אלון שוסטר:  לא יקום ולא יהיה, ואני רוצה להגיד לחברנו שבאים מקצוות הארץ, יש כאן קואליציה מקיר לקיר, אותה קואליציה שטרומפלדור האחד והיחיד, השמאלני הסוציאליסט, המיליטריסט הלאומי, איש הצבא ואיש הרוח ואיש החברה הרבולוציונר, שגם ימין וגם שמאל רואים אותו כמנהיג או כפורץ דרך, הוא הסוג של קואליציה שאנחנו מרכזים כאן, ואנחנו ניאבק על כך שמדינת ישראל תבצע את אותו מהפך שקראנו לו אנו באנו לכאן כדי לבנות ולהיבנות, וזה כולל ייצור מזון בכל מקום ובוודאי בקצוות הארץ

אלון שוסטר:  תודה רבה

מיכאל ביטון: תודה לך שוסטר

מיכאל ביטון:  אנחנו מקדמים בברכה את קורס הסנגור בבית המחוקקים, של התלמידים והתלמידות לעבודה סוציאלית בתואר שני מהאוניברסיטה העברית ותל אביב נכון? כולם פה

אלון שוסטר: שבסוף האירוע יתנו סנגור לחקלאות על הגבול

מיכאל ביטון: אתם שואלים את עצמכם מה אתם עושים פה בדיון על חקלאות בתור עובדים סוציאליים? אז אני אתן לכם הדגמה איך זה נושא לעבודה סוציאלית

מיכאל ביטון:  המדינה ביקשה מעולים חדשים מטריפולי ומפרס וממרוקו וטוניס להתיישב בקו הגבול, והיא אמרה להם אנחנו ניתן לכם כלי להתפרנס, ניתן לכם את ענף ההטלה, תנהלו את הלולים

מיכאל ביטון:  70% מהביצים שאנחנו אוכלים מגיעים מקו הגבול, והיה הסכם איך מנהלים את זה

מיכאל ביטון:  והמדינה אומרת עכשיו הכל הפרטה, למה צריך שניתן למישהו מכסה של ביצים ונקבע את המחיר של הביצה? השוק יעשה את שלו

מיכאל ביטון:  אבל לא רק השוק יעשה את שלו, גם הכושי עשה את שלו

מיכאל ביטון:       אותם אנשים הגיעו לגיל 70 ו-80, חלקם כל כך מסורים לעבודה ולתפקיד, שהם קנו מאחרים את הזכות לייצר ביצים, וזה נקרא מכסה

מיכאל ביטון:  עכשיו, המדינה פוגעת בקניין הזה, כי אדם קנה את המכסה הזאת, זה עלה לו מאות אלפי שקלים, ועכשיו אומרים לו המכסה הזאת לא שווה כלום כי הענף הזה מפסיק להיות מתוכנן וכל אחד יעשה מה שהוא רוצה אז יש פה עולם שלם גם של מבוגרים קשישים, גם של הפרת התחייבות קניינית, גם של הסבה מקצועית לדור שלם של אנשים שעסקו בחקלאות ונדרשים להתפרנס, ולכן כל סוגיה כמעט, ממשלתית, מדינית כלכלית, בסוף יש בה היבטים סוציואקונומיים

מיכאל ביטון:  או הלקוח עצמו זה שעוסק בדבר עלול להיפגע, כמו ההדגמה הזאת של אנשים מבוגרים עולים חדשים, או לחליפין שאתה רואה טייקונים של יבוא או ייצור שבסוף מייקרים את יוקר המחייה וזה פוגע במוחלשים ובמעמד הביניים הנמוך, ואז בסוף זו גם סוגייה של עבודה סוציאלית, כי אומרים שיש פה תחרות בישראל, ויש פה שוק חופשי, זה אחד השקרים הכי גדולים שיש במדינה

מיכאל ביטון:       בבנקאות שניים-שלושה בנקים שולטים ב-80% מהענף

מיכאל ביטון:  במזון חמישה-עשרה יצרנים שולטים ב-80% מהצלחת שאנחנו אוכלים, ועוד חמישה יבואנים שולטים במותגים שכל אחד מאיתנו קונה, 50%-40%

מיכאל ביטון:  וככה אפשר לבדוק במכוניות שזה שוק ריכוזי ובעוד המון דברים

מיכאל ביטון:  אין באמת שוק חופשי בישראל, כי אנחנו מדינה קטנה וניצלו את זה כמה מונופולים לבסס את מעמדם, והממשלה הביאה חוק להילחם במונופולים וקיבלה רגליים קרות וביטלה אותו בתוך שבועיים

מיכאל ביטון:       אז סקרתי בפניכם איך נושא חקלאי הוא עבודה סוציאלית, ואיך בזמן שאנחנו עובדים על זה, אנחנו צריכים לקחת את השיקולים האנושיים של ההון האנושי

מיכאל ביטון:  מה זה עושה לקהילה? מה זה עושה לחברה ברגע שממוטטים ענף שלם בצפון? מושבים שלמים יקרסו, הגירה שלילית, ילדי המשפחות עוזבים, קשישים יישארו לבד ללא מערך תומך וכן הלאה

מיכאל ביטון:  אז ברוכים הבאים

מיכאל ביטון:  מוטי אלקבץ בבקשה

מוטי אלקבץ: כבוד יושב הראש, קודם כל אני רוצה להודות לתלמידי הפקולטה לעבודה סוציאלית

מוטי אלקבץ:  כאבא לבת שלמדה עבודה סוציאלית

מיכאל ביטון: מה אתה משוויץ? גם הבת שלי למדה עבודה סוציאלית

מוטי אלקבץ: היא ועבדה בזה

מוטי אלקבץ:  אבל מפאת השכר הנמוך נאלצה לעזוב להייטק אז אני - - -     

קריאה: חשבתי שהיא עברה לחקלאות

מוטי אלקבץ: חקלאות עוד יותר בסולם הכנסה נמוך יותר מעבודה סוציאלית

מוטי אלקבץ:  כבוד יושב הראש, אין ספק שאנחנו חבים לך חוב גדול על השנה שבה כיהנת כיושב ראש ועדת כלכלה ותמכת במאבק של מגדלי ההטלה אל מול האיומים שהענף הזה, שכפי שציינת, מהווה 70% מהענף ונמצא בגבול הלבנון

מוטי אלקבץ:  ולצערי באחוז גבוה מאותם מגדלים, כ-2,000 מתוך ה-3,000 ענף ההטלה מהווה כמקור הכנסה יחיד, לא עיקרי, יחיד לפרנסתם, ואיפה אנחנו נמצאים היום

מוטי אלקבץ:       אין ספק שההסכם שלהם היית שותף מקדם אותנו כפי סלמאן אמר, הוא מציב בפנינו אופק תקציב שעדיין לא התחיל להשתחרר, תקציב בסדר קודם של 380 מיליון שקלים לטובת שדרוג הענף ועוד 100 מיליון לטובת פורשים

מוטי אלקבץ:  סך הכל כ-480 מיליון שקלים

מוטי אלקבץ:  התקציב הזה נמצא על המדף, מחכים לקביעת הקריטריונים ולהתחיל לקדם את שדרוג השלוחה

מוטי אלקבץ:      בזמן זה, אני קודם כל שמח ואני חייב, מיכאל, גם אם זה לא בצד הפוליטי שלך, לא בצד שבו אתה נמצא, אבל אבי דיכטר שר החקלאות והמנכ"ל שלו אורן, הם באמת מביאים רוח חדשה - -     

מיכאל ביטון: גם אני שמח

מיכאל ביטון:  אני גם ביקשתי ממנו כשהוא נכנס לתפקיד

מוטי אלקבץ: - - כשהיה כאן שוסטר רציתי להגיד שזה מזכיר לנו ת הימים שלו, והתמיכה שלו, אבי מביא את זה גם בהיבט בטחוני הוא בא מהצד הבטחוני והוא מבין את המשמעות של ענף ההטלה על יישובי הצפון, יישובי קו הגבול, גם בדרום הוא התחיל להוות כגורם מסוים, אבל עיקר למגדלי הצפון

מוטי אלקבץ:       אני באתי לכאן היום חוץ מלראות אותך ולשמוע ולכבד אותך ולשמוע את הדיון, באתי להשמיע את זעקתם של מאוד משפחות בגבול הלבנון, במרגליות, בכפר יובל, באביבים היום יש שבעה מגדלים שהלול שלהם סגור ואין להם איפה לגדל את המכסה

מוטי אלקבץ:  בזרעית, בשתולה בנטועה, באלכוש, באבדון, כל מושב שאני אציין יש בו מגדלים, אנשים מבוגרים שזו כל פרנסתם, שהלול עומד ריק ותחת דרישות לא מידתיות של השירותים הווטרינרים נאלצים היום להיעזר בבני המשפחה שלהם כדי לעבור את החודש

מוטי אלקבץ:  זה לא יכול להימשך עוד זמן

מיכאל ביטון: תודה מוטי

מיכאל ביטון:  אנחנו נלך לשני ראשי רשויות בצפון

מוטי אלקבץ: רק רציתי לומר שחשוב מאוד שהמדינה תדע לספק אלטרנטיבות נוספות מעבר לעיסוק הזה בלול, לחזק אותו אבל לספק אלטרנטיבות נוספות לפרנסתם של משפחות רבות בגבול הלבנון

מיכאל ביטון: תודה רבה

מיכאל ביטון:  גם נמצא פה פרופסור ג'וני גל, המורה שלי

מיכאל ביטון:  עשיתי תואר שני בעברית במלכ"רים, זה קצת להיות עובד סוציאלי מי שלומד את הנושא הזה

מיכאל ביטון:  ברוך הבא

מיכאל ביטון:  ראש המועצה האזורית מבואות חרמון בני בן-מובחר בזום, בבקשה

מיכאל ביטון:  פתח את המיקרופון

בני בן-מובחר: תודה רבה ליושב הראש ולמשתתפי הדיון

בני בן-מובחר:  אני יותר ממתחבר לכל מה שאמר כאן מוטי

בני בן-מובחר:  אני רוצה להגיד, בתור ראש מועצה של שני יישובים שמחזיקים כמו חייל לכל דבר ועניין, את גבול הצפון

בני בן-מובחר:  זה היישוב יובל והישוב מרגליות

בני בן-מובחר:  אין פרנסה אחרת לתושבים האלה

בני בן-מובחר:  זוגות צעירים שבאים לעזור להורים שלהם לא מוצאים מקום ולא רואים ביטחון שבעתיד, בשנים הבאות, הם יכולים להישאר ולבנות את ביתם, בין כבן ממשיך או בין כבן בהרחבה

בני בן-מובחר:       מדינת ישראל, וכפי שאתה כבר מוביל את זה הרבה זמן אדוני יושב ראש הוועדה, חייבת להבין, החיילים האמיתיים אך ללא מדים הם תושבי מרגליות וכפר יובל

בני בן-מובחר:  וכיושב ראש האשכול הגליל המזרחי שגם מרום הגליל שנמצא כאן לידי, גם מרום הגליל שהישובים שלו נמצאים על הגדר, הגיע הזמן שמדינת ישראל תבין שללא החקלאים בכלל במדינת ישראל, ולרבות אלו שביישובי הגדר, אין למדינת ישראל זכות קיום, לא ערכית, ולא מוסרית

בני בן-מובחר:  אלו אנשים שהגיעו ושמו אותם לגור שם

בני בן-מובחר:  הם יכלו לגור גם בכפר שמריהו, ואני יודע שמהדיון הקודם נעלבו התושבים של כפר שמריהו, אבל אין להם מה להיעלב, כי הביצים שמגיעות למחבת שלהם ולצלחת שלהם מיישובי יובל ומרגליות, א' הם הביצים הטובות ביותר שיש בשוק, הנקיות ביותר שיש בשוק, אבל הערך המוסף הוא שזה נותן ליישובים את הביטחון הכלכלי ולמדינת ישראל את הביטחון התזונתי

בני בן-מובחר:      לא צריך להבין, עוד מעט יהיה חרם ויסגרו את כל הגבולות שלנו בדרך שאנחנו כרגע מתנהלים, ולא יביאו ולא ישלחו לפה שום תוצרת חקלאית

בני בן-מובחר:  המדינה צריכה לתמוך בחקלאות, לסבסד בחקלאות ובחקלאים על מנת שלנו יהיה את הבטחון שלנו

בני בן-מובחר:  הבטחון שלנו ביישובי הגדר לרבות, הוא חשוב מאין כמוהו, שהמשפחות האלו יישארו לגור כאן אצלנו בגליל ובצפון

בני בן-מובחר:  תודה רבה לך יושב הראש, על תשומת הלב על ההבנה, ועל הערכיות שיש בך, והראייה שלך לבוא לגליל, לבוא לישובים האלה ולראות את הדברים לא רק דרך זום או מסכי הטלוויזיה, או בכנסת ישראל, אלא במקום, לראות את החקלאים עצמם

מיכאל ביטון: תודה בנימין על עשרות שנים של הנהגה בקו הגבול, כולל מלחמת לבנון הראשונה והשנייה וכל המבצעים באמצע, והמנהיגות האזורית והמקומית היא אחת הערובות לחוסן קהילתי

מיכאל ביטון:  אז תודה לך

מיכאל ביטון:  נציג הקיבוץ הדתי מיכאל הולר, יש פה גם את מזכירת הקיבוץ הדתי

מיכאל ביטון:  בבקשה מיכאל תציג את תפקידך

מיכאל אורן: כבוד יושב הראש, קוראים לי מיכאל הולר מקיבוץ עלומים

מיכאל אורן:  אני חייב להתחיל הפוך, אומרים קו עימות, עוטף עזה, אני חייב להכניס אנשים לפרופורציה

מיכאל אורן:  לפני תשע שנים אני גר בעוטף עזה, ארבעה קילומטרים מהגבול, הבן שלי בדובדבן נכנס ברגל לעזה

מיכאל אורן:  נכנס ברגל, ואני יושב בלול בבית, לא משנה מה, הכל עובד רגיל, והוא נכנס לעזה חמישה שבועות שם וחוזר נכה צה"ל

מיכאל אורן:  אז זה מבחינתי עוטף עזה, זה מבחינתי להכניס לאנשים את הראש מה זה אומר לגור איפה שאנחנו גרים

מיכאל אורן:  כי סיסמאות יש, אבל תכלס זה מה שקורה

מיכאל אורן:  עלומים הוא צמוד גדר, יש לנו 10 שניות לרוץ לכל מקום, אפילו שאין ממ"דים באזור החקלאות ללולים או כל דבר

מיכאל אורן:       אני מנהל חווה מעל 30 שנים בחוות לולים בקיבוץ עלומים

מיכאל אורן:  עכשיו, בחוק ההסדרים כתוב שלולים מגדלים לא יכול להיות קשר עם משחטות או כל דבר אחר

מיכאל אורן:  אני חייב להסביר לכם מה קורה בשנתיים האחרונות, שלפני שנתיים החקלאות הרווחנו כסף, היה בסדר

מיכאל ביטון: מה אתה מגדל מיכאל?     

מיכאל אורן: אני מגדל פטל, 4,000 טון, 2 מיליון אפרוחים בשנה

מיכאל ביטון: בעלומים?     

מיכאל אורן: בקיבוץ עלומים

מיכאל אורן:  וזה פרטי, עם רישיון עסק, הכל מסודר

מיכאל אורן:  מה שקרה בשנתיים האחרונות - - -     

מיכאל ביטון: אתה חבר הקיבוץ?      

מיכאל אורן: חבר קיבוץ וזה של הקיבוץ לא של אף אחד אחר הלולים והכל

מיכאל אורן:  ואני חייב להגיד זה קיבוץ כמו פעם, שלוש ארוחות ביום עם כל מה שיש

מיכאל אורן:  ומה שקרה בשנתיים האחרונות, התערובת עלתה, כל דבר עלה, 70% התערובת עלתה, גז עלה, חשמל, מים, לא נשאר כלום

מיכאל אורן:  אז בעבר, אם ענף הפסיד היו לוקחים ממקום אחר, מענף, אחר

מיכאל אורן:  היום, כל ענף החקלאות בעייתי היום, כי כל דבר עלה

מיכאל אורן:  מה שקרה, חוק ההסדרים אומר שאתה לא יכול להיות בקשר עם אינטגרציה

מיכאל אורן:  אבל אין ברירה היום, מה זה אינטגרציה? שהוא לוקח את כל השרשרת, של כל העופות, מאפרוח, תערובת, משחטה, הכל, הם משלמים על הכל ונשאר כסף למגדל

מיכאל אורן:  אם לא היה את הדבר הזה, הלולים אצלנו היו סגורים ואי אפשר לעשות מחסנים, אי אפשר לעשות שום דבר בזה

מיכאל אורן:  זה דבר ראשון, בגלל חוק ההסדרים חייב להיות קשר באינטגרציות עם המגדלים עם הכל כמו שיש היום, חייבים להמשיך בזה

מיכאל אורן:  	 הדבר האחרון, יש לנו בעיה, יש לנו כביש 232 מקיבוץ סעד עד כרם שלום בבוקר סגור מ-7:00-09:00 ומ-15:00-16:00 למשאיות ולכל דבר שקשור לחקלאות

מיכאל אורן:  אי אפשר לעבוד ככה

מיכאל אורן:  תחשוב שאתה רוצה לשווק דברים לאוניות באשדוד או כל דבר אחר, הכבישים סגורים והמשטרה עומדת שם לתת קנסות לכל אחד

מיכאל אורן:  תודה רבה כבוד יושב הראש

מיכאל ביטון: תודה לך מיכאל

מיכאל ביטון:  חברת הכנסת מטי צרפתי בבקשה

מטי צרפתי הרכבי: תודה רבה אדוני יושב הראש, אני רוצה קודם לברך על הדיון החשוב הזה ולחזק את כל החקלאים שנמצאים כאן, גם אני חקלאית פעילה בנוסף להיותי חברת כנסת, אז כבוד קודם כל

מטי צרפתי הרכבי:  אנחנו יודעים שהמשאב היחידי, אני חושבת, המוגבל, במדינת ישראל, הוא משאב הקרקע

מטי צרפתי הרכבי:  ואם אנחנו לא נתייחס אליו בחרדת קודם אוי לנו כחברה, כמדינה, ובעצם אתם אומרים את זה שוב ושוב, הגבול נקבע אומרים עד התלם האחרון, בעבודת האדמה, מי שלא עובד את האדמה לא יכול לטעון עליה

מטי צרפתי הרכבי:  זה בסדר יישובים, אבל זאת הזכות שלנו לטעון על האדמה הזאת

מטי צרפתי הרכבי:       זה לצד היותנו מדינת אי ונושא של ביטחון מזון כולם אני חושבת, קראו מה קורה בבריטניה שאין מלפפונים ועגבניות כי הם מסמכים יותר מידי על יבוא, ואם המדינה לא תשכיל לחזור ולהתייחס לחקלאות כערך לאומי, כערך ציוני, אז באמת אין לנו זכות

מטי צרפתי הרכבי:  זה צד אחד

מטי צרפתי הרכבי:       והצד השני מגיע לחקלאי ישראל להתפרנס בכבוד מעבודת אדמה

מטי צרפתי הרכבי:  וצריך לעשות את כל שאפשר בכדי שנתפרנס בכבוד, אני אומרת נתפרנס בלשון רבים כי, כאמור, גם אני חקלאית

מטי צרפתי הרכבי:  וכל מה שאמרת אדוני בנושא ההפרטות, מה שקרה לשווקים הסיטונאים שהם לא נמצאים יותר, הריכוזיות פוגעת לא רק בחקלאות, אלא בהיותנו בערך הלאומי-ציוני של החקלאות

מטי צרפתי הרכבי:       אני חושבת שצריכים לתת דעתנו ברמה שלנו כחברי כנסת בהתייחסות שלנו לחוק ההסדרים, אני יכולה לומר שאני התחלתי לגבש התייחסות מאוד ספציפית לפרק החקלאות בחוק ההסדרים, ואני גם חושבת שבמסגרת הזאת צריך גם לתת את הדעת על נושא הביטחון, ולפתור סוף סוף את סוגיית הרבש"צים ואולי לקיים איזשהו צוות או דיון או משהו שנבוא עם איזושהי הצעה קונקרטית למתווה כי אנחנו יודעים שלצד החקלאות הפעילה אנחנו נאבקים גם בפשיעה חקלאית, וגם באיומים מגבול, אז גם פה אולי שווה להרים את סוגיית הרבש"צים

מטי צרפתי הרכבי:  תודה רבה אדוני יושב הראש

מיכאל ביטון: תודה

מיכאל ביטון:  חברת הכנסת אני רציתי מסלמאן עוד הבהרות

מיכאל ביטון:  למשל, היה דיון להקטין את אותם האגרות של עובדים זרים שמתחדשות כל שנה, אגרות רישוי, ועוד כל מיני פתרונות

מטי צרפתי הרכבי: או קרן פנסה

מטי צרפתי הרכבי:  למה תאילנדי שמגיע לשנתיים צריכים להפריש לו לקרן פנסיה שסביר להניח שהוא לא יממש אותה

מטי צרפתי הרכבי:  זו איזושהי דרך עוקפת למלא את הקרנות?     

מיכאל ביטון: כל קבוצת הנושאים האלו, יש עוד הרבה נושאים, טיפול רפואי, מגורים, האם אתם עושים עבודה בנושא הזה לקראת התקציב? האם יהיו בשורות גם בתחומים האלה, להקל על החקלאים בהיבטים הללו?     

סלמאן אלשיך: בנושא אגרות עובדים זרים עדיין הנושא, לצערי לא נפתר, אך לא מצליחים לשכנע נכון לעכשיו בנושא הזה

מיכאל ביטון: אתה יודע, אני מאוד אוהב את הנימוס שלך, וזה כנראה כי אתה אדם שומר אמונה ואתה בעצם אומר את המשפט הבא אנחנו לא מצליחים לשכנע, זה השר רוצה לקבל החלטה אבל בדרך הוא צריך לעבור אצל נער אוצר ולשכנע אותו למה הוא צודק, ואם הוא לא משכנע אז הוא לא יכול

מיכאל ביטון:  זו החברה הישראלית, זאת מדינת ישראל היום

מיכאל ביטון:  שרים רוצים לקבל החלטות, וצריך לשכנע בדרך נערי אוצר

מיכאל ביטון:  אז לא הצלחנו לשכנע

סלמאן אלשיך: אמרת את זה במילים שלך

סלמאן אלשיך:  אמרנו אותו דבר

מיכאל ביטון: כן, אתה אומר

מיכאל ביטון:  בסדר, אתה זהיר וזה בסדר

מיכאל ביטון:  יש נציגי אוצר בדיון הזה? אז מה עם השכנוע? אולי נשכנע אותכם?     

גל ברנס: גל ברנס, רכז כלכלה וחקלאות אגף תקציבים

גל ברנס:  אני אתייחס לכמה נושאים שעלו

מיכאל ביטון: אני חדש בתחום?     

גל ברנס: אני חדש בתחום, שלושה- ארבעה חודשים

גל ברנס:  גלעד היה אמור להיות פה, אבל לא יכל להגיע

גל ברנס:  אני ביום השני שלי בתפקיד עשיתי סיור עם מוטי בלולי הצפון אז גם ראיתי והכרתי

מיכאל ביטון: זה סימן טוב

מוטי אלקבץ: לא יצא מזה הרבה

מיכאל ביטון: נער אוצר סייר איתך בצפון, אתה ישר הורג את הפוטנציאל?     

גל ברנס: באו עם הערות, ביקשו שינויים בנוהל, קיבלו שינויים בנוהל, מבחינתי זה שמיים וארץ

מיכאל ביטון: קיבלו שינויים בנוהל? בנוהל של המכתב של הרופא של החיות?     

מוטי אלקבץ: היה איזה סיכום במסגרת ההסכם עם האוצר לגבי ייבוא ביצים באריזות קמעונאיות וזה הוסר במשא ומתן, אבל ברגע שהתחלף הזה, אז הם הכניסו את זה עוד פעם בחזרה

מיכאל ביטון: מה עם הנוהל של הווטרינר? מה קרה שם? אין איזה פתרון?     

מוטי אלקבץ: שום דבר לא קרה שם, חוץ מלהחמיר את הגישה שלהם

מיכאל ביטון: אי אפשר לפתור את זה? לתת הערכה?     

מוטי אלקבץ: אפשר

מוטי אלקבץ:  אני חושב ששר החקלאות , אני מקווה ככה אני רואה

מיכאל ביטון: עוסק בנושא? יש עליו המון תקוות על שר החקלאות

מוטי אלקבץ: עוסק בנושא, ופועל, אני מקווה, בניגוד לשר הקודם

מיכאל ביטון: ארז מלול חבר הכנסת, אתה יודע מה זה שדיכטר ואבוטבול מדברים יפה לחקלאים ואומרים להם אנחנו איתכם? ונלך ונבדוק, אתה מבין? עוד מעט זה לא יהיה רק דיבורים כי תקציב המדינה יגיע ונראה תוצאות, אבל יש באמת דיבור טוב בין הצדדים, יש כבוד לחקלאים על ידי השר והסגן שלו, והלוואי שהם יהיו אלו שיביאו בשורה לחקלאות, ואנחנו נברך אותם כאן על כל מעשה טוב שיעשו למען החקלאות אנחנו נברך אותם

מיכאל ביטון:  אז האוצר? לא הצלחנו לשכנע?     

גל ברנס: זה רק לגבי ענף ההטלה

מיכאל ביטון: בוא נבין מה זה לשכנע

מיכאל ביטון:  עובד זר בכל שנה משלם אגרה, גם אם הוא חמש שנים

מיכאל ביטון:  למה צריך בכל שנה לשלם אגרה על עובד? כמה זה עולה? 1,000? 2,000?     

קריאה: 2,000

מיכאל ביטון: זאת אומרת אם הוא מחזיק בשדה 15 עובדים, כפול כל שנה, כפול חמש, 75,000 שקלים בחמש שנים רק על אגרות שצריך לחדש

מיכאל ביטון:  למה שלא יעשה פעם אחת את האגרה הזאת? למה בכל שנה?     

גל ברנס: אני שוב אתנצל על זה שאני חדש בתפקיד, אז אין לי תשובות להכל, אני יודע שכן בהסכם - - -     

מיכאל ביטון: אתה יודע מה, אנחנו ניקח ממך התחייבות

מיכאל ביטון:  אנחנו נעשה היום יש לנו פה רשימה של 700 מיליון, 460, יש לנו פה הרבה רשימות, בעוד חודשיים כשתקציב המדינה יתקדם נקרא לך שוב ותיתן לנו תשובות

מיכאל ביטון:  יש לך זמן למידה אבל אז תביא תשובות טובות

גל ברנס: אני רק אגיד שכמובן אנחנו עומדים מאחורי - - -     

יצחק קרויזר: זה לא רק גם העלות שהוא בורח לו, הוא משלם עליו למרות שהוא בורח לו

מיכאל ביטון: כן, דיברנו שהוא בורח והוא משלם, והוא תובע אותו בשדה, ויש עורכי דין מתמחים ונותנים לו פנסיה והוא בכלל בא לכמה שנים

מיכאל ביטון:  ראינו את הכל, שמענו את הכל

מיכאל ביטון:  יש דף שלם על צורת ההעסקה של עובדים זרים בחקלאות שאפשר להקל באמת על החקלאים, זה יכול להיות עשרות אלפי שקלים בשנה

מיכאל ביטון:  זה ממש פוגע בהכנסה שלהם, וזה הולך לקופת המדינה האגרות האלה

מיכאל ביטון:       אתה יודע, היינו בדיון ועדה כלכלה ששמנו אגרות לרישיונות יבוא, ובאבחה אחת שר האוצר אמר למה צריך את האגרות האלו? אמנם אני מרווח כסף, אבל למה עושים את זה? אולי פעם אחת על כל מחזור קליטת עובד זר תהיה אגרה חד פעמית, אבל למה כל שנה? זה עוד לא הבנו עד היום

מיכאל ביטון:  אז אתה יודע מה, אנחנו ניתן לך להנות מחמת הצעירות, ניתן לך את פחות מה-100 ימי חסד, וכשיהיה דיון נוסף, מעקב על מה שנסכם פה היום, אתה תבוא עם תשובות טובות לפחות כמו סלמאן, באותה רמת בקיאות אתה צריך להיות

גל ברנס: כמו סלמאן אני לא יכול, אבל אני אעשה את המיטב, נתקרב

מיכאל ביטון: קשה להיות אתה אומר, בסדר אני מסכים איתך

מיכאל ביטון:  אנחנו רוצים לנסות עוד פעם את משה דוידוביץ, ראש המועצה האזורית מטה אשר

מיכאל ביטון:  חברי כנסת שרוצים לדבר שיסמנו לי, בסדר?     

משה דוידוביץ: שומעים אותי?     

מיכאל ביטון: כן

מיכאל ביטון:  משה, היום זה יום פטירתו ולידתו של משה רבנו

משה דוידוביץ: איך אומרים? ממשה עד משה לא קם כמשה

מיכאל ביטון: כן, אבל לא התכוונו אליך משה

מיכאל ביטון:  למרות שאתה אדם דגול

מיכאל ביטון:  אולי אתה השלישי

יצחק קרויזר: הוא לא רחוק מזה

מיכאל ביטון: קרויזר מחמיא לך משה

מיכאל ביטון:  קדימה

משה דוידוביץ: צוהריים טובים לכולם

משה דוידוביץ:  אני נמצא בכנס של ראשי מועצות אזוריות ואחד הסוגיות המרכזיות שהעלנו היום זה נושא החקלאות לאן? ועולה ראש מועצה ומספר לנו שבנוסף להיטלים ויבוא של בצל ושום, עכשיו גם את ענף הליצ'י רוצם לגדוע

משה דוידוביץ:  אז אני שואל, אנה פנינו מועדות? עגבניות מייבאים מטורקיה ומהרשות הפלסטינאית, שום מייבאים מסין, ועכשיו גם את ענף הליצ'י רוצים לגדוע? באמת יש גבול לכל תעלול לאן המדינה רוצה לדרדר את החקלאים

משה דוידוביץ:  לא יכול להיות שיתנו לחקלאי לגדל עץ 20 שנים ואחרי זה יגידו לו עכשיו אנחנו עושים יבוא ומורידים את כל המכסים

משה דוידוביץ:  זה פשוט אבסורד שלא יישמע בטח לא במדינה מתוקנת, או לא יודע איך להגדיר את המדינה שלנו כעת

משה דוידוביץ:       ואם יורשה לי, דיברה מטי הרכבי על נושא ביטחון ואתה, כמי שהיה שר במשרד הביטחון ועזר לא מעט לקו העימות, אז אנחנו שומעים שבתקציב המדינה, פרויקט הדגל של הממשלה הקודמת, תוכנית מגן לצפון, במקום להשאיר אותו במתכונת כפי שאושרה בממשלה הקודמת 500 מיליון שקלים, קוזז ל-100 מיליון שקלים לשנה

משה דוידוביץ:  זה אומר פשוט לעצור את תוכנית מגן הצפון

מיכאל ביטון: זה אומר שימגנו את הצפון בשלושים שנה, כי 500 לשנה זה היה לעשור

מיכאל ביטון:  אז תתאם עם חיזבאללה שימתין 30 שנים לפני הטיל הראשון, אם הוא יכול לחכות וגם לא לשפר את הטילים

מיכאל ביטון:  שיחכו 30 שנים עד שנמגן בעוונותינו

מיכאל ביטון:  קרויזר כבר העלה את הנושא ואני חושב שהוא יגיש בקשה לדיון מהיר ואנחנו נדון בדבר הזה, ונפעל בו בין אם זה בוועדה הזאת או בכל ועדה אחרת, חברי הכנסת מגויסים לנושא

מיכאל ביטון:       זכיתי להפעיל את מיגון לצפון ולהביא את התקציב הראשון

מיכאל ביטון:  והייתי עכשיו בקרית שמונה עם הוועדה ולראשונה ראינו מיגון של בתים, ולראות את רפאל כהן קשיש בן 80 בממ"ד ראוי, חדש, יכול לישון בשקט, והבית מוכן לרעידת אדמה, גם כולל שיתוף פעולה עם משרד השיכון, זה ביזיון שעוצרים את הפרויקט הזה, ואנחנו בכנסת נפעל בעניין

מיכאל ביטון:  תגיד משפטי סיום משה

משה דוידוביץ: אני סיימתי מבחינתי מיכאל

מיכאל ביטון: תודה רבה לך

מיכאל ביטון:  חבר הכנסת ארז מלול, בבקשה

ארז מלול: אדוני יושב הראש אני שמח להיות חבר בוועדה הזאת, זה הדיון הראשון שלי, ובמיוחד בראשותך, חבר כנסת ותיק, מקצועי

ארז מלול:  מאתמול בבוקר על עכשיו א ישנתי, היה לנו לילה לבן ואני שמח שהחוק האחרון שהצבענו עליו בבוקר ב-7:45 זה חוק תכנון משק החלב לטובת החקלאים

ארז מלול:  אני שמח שהייתי שותף בהצבעה בעד, שהוא עבר

ארז מלול:       החקלאות, מבחינתנו, אני נציג תנועת ש"ס, היא ערך עליון לכל הישובים בארץ, במיוחד בישובים שעל קו הגבול, שהם עושים עבודת קודש ואנחנו נרתמים

ארז מלול:  יש לו סגן במשרד החקלאות משה אבוטבול שהוא אוזן קשבת לכל החקלאים, ביחד עם דני סיידא מהסתדרות העובדים

ארז מלול:       לגבי העובדים הזרים אני גם חבר בוועדת עובדים זרים, ככה שיש ממשק לוועדה הזאת, ואתמול ישבתי עם יושב הראש חבר הכנסת רביבו ואני מקווה שנצליח, העלנו רעיון ענק לגבי כל העובדים הזרים, לא רק בתחום החקלאות, להקים תאגיד ממשלתי, כי זה ענף פרוץ, גיליתי מאנשי המקצוע שהעובדים הזרים זה ענף מאוד פרוץ בנושא הסיעודי, החקלאי, העובדים בורחים, עובדים הולכים לא מייבאים לפי מכסה מסוימת, ואם נצליח בדבר הזה זאת תהיה בשורה, בין היתר גם לחקלאים

ארז מלול:  וגם לגבי הרפורמה באתי עכשיו מדיון דחוף שיזמתי בוועדה לפריפריה בעניין בנק הדואר, לא קשור לפה, אבל הרפורמה שם גם ראיתי, אנחנו בעד רפורמה אבל שלא תדרוס ולא תמחק ולא תפגע

מיכאל ביטון: יפה ארז, אבל אתה יודע שעל כל רפורמה המשפט הזה נכון

ארז מלול: אבל בבנק הדואר קיבלתי תלונות

מיכאל ביטון: אבל בכללי, לא לדרוס להיות רגיש

ארז מלול: אבל בוועדה הזאת קיבלתי תלונות שהרפורמה פה פוגעת

מיכאל ביטון: אתה צודק

ארז מלול: אנחנו התפקיד שלנו כחברי כנסת, אדוני כיושב ראש הוועדה לנסות לעצור את זה, דרך ועדת הכספים, דרך לא יודע דרך מה, דרך השרים, לעצור

מיכאל ביטון: אפשר לעצור

מיכאל ביטון:  ותקציב המדינה זאת התחנה

מיכאל ביטון:  מה שלא יטופל לפני התקציב כנראה לא יטופל בשנתיים הקרובות

מיכאל ביטון:  אז לכן חברי הכנסת, גם לקואליציה שמורה הזכות לשנות מדיניות, אמנם לא את כל מדיניות הממשלה הכלכלית, אבל גם כחבר כנסת בממשלה הקודמת אני עמדתי על הרגליים על פינויים מהדיור הציבורי, ועל תקציבים למרכזים אקוטיים וכמה סוגיות שלא הסכמתי לקדם את תקציב המדינה עד שלא יטופלו

מיכאל ביטון:       אז אתם תהיו נחושים בדברים שאתם רואים שזה עוול במיוחד לאוכלוסיות המוחלשות להציג את זה כדרישה לפני שאתם רצים להצביע בעד התקציב, וזה לגיטימי, ושר האוצר קשוב והוא שומע ח"כים והוא מתאם איתם, וככה עובדים

מיכאל ביטון:  לבחור את הנושא שאתה מרגיש שאסור לרוץ איתו לפני תקציב המדינה ולתקן אותו, אני עשיתי את רפורמת הדואר במשרד הכלכלה עם דרישה שמשרד התקשורת לא יפגע שם במוחלשים, אבל אם הפרו כללים או כל פעולה אחרת, לעצור את הדברים ולתקן, ויש גם שר תקשורת שזה מה שהוא צריך להתעסק עכשיו, לשמור על האוכלוסייה

ארז מלול: מסכים

ארז מלול:  הפרו כללים, ממש כך

ארז מלול:  נפגשתי עם משה גפני היום, ואנחנו מנסים

ארז מלול:  ולסיום אני שמח, אני גם חבר ועדת חוקה וכל ועדה שאני נמצא איך הרפורמה משפיע או לא משפיעה

ארז מלול:  ופה אני שמח שהמילה רפורמה בעולם המשפט עלתה

מיכאל ביטון: אתה הבאת לנו את המילה

ארז מלול: בעולם החקלאות באמת אני שמח שאתם באמת לא מערבים את כל הדברים

מיכאל ביטון: בוועדות מקצועיות, עבודה נטו

ארז מלול: בזכות יושב הראש

מיכאל ביטון: כל מי שעושה פוליטיקה אנחנו שולחים אותו למקום אחר לצעוק

מיכאל ביטון:  פה באנו לעבוד, והצבעה שלנו בוועדת כלכלה

מיכאל ביטון:  וגם פה, בפה אחד, גם קואליציה אופוזיציה בעד המהלכים

ארז מלול: שאפו

ארז מלול:  והבטחת לי את הספר שלך ועדיין לא קיבלתי

מיכאל ביטון: תקבל

מיכאל ביטון:  תקבל

מיכאל ביטון:  לכל ח"כ יש

ארז מלול: יש לי לילות לבנים ואין לי מה לעשות

מיכאל ביטון: תקבל, רבי ארז

מיכאל ביטון:  חבר הכנסת יצחק קרויזר, בבקשה

יצחק קרויזר: קודם כל תודה רבה אדוני יושב הראש

יצחק קרויזר:  אז יש באמת את משפט טרומפלדור, שאמרה חברתי צרפתי באמת, במקום בו תחרוש המחרשה היהודית את התלם האחרון שם יעבור גבולנו

יצחק קרויזר:  יש כל פעם הרגשה מהמגזר החקלאי שהגבול הוא קיים והמדינה מרחיקה את המחרשה מקו הגבול, וכמו שגם אמר חברי משה, יושב ראש המועצה האזורית מטה אשר שהיינו אצלו בסיור בשדולה החזקה של חיזוק יישובי קו העימות גם בצפון וגם ברצועת עזה, הוא דיבר על הממ"דים שבאמת נגיש דיון מהיר בעניין הזה של הקיצוץ של חיזוק ההתיישבות שם והמיגון, ומצד שני באמת לראות איך ביד אחת בעצם המדינה מקצצת שם את התקציב ודורשת מהחקלאים, שזה גם נושא שאשמח שנדבר עליו פה, למגן את עצמם גם בשטחים החקלאים, להעמיד ממ"דים גם בשטחי החקלאות שעולים לא מעט כסף

מיכאל ביטון: צריך לתת על זה את הדעת

מיכאל ביטון:  אנחנו בתוכנית מיגון לצפון כללנו את המיגון של הישובים הכי קרובים לקו הגבול, גם יישובים עירונים וגם כפריים, וגם הקצאה כספית למבני ציבור

מיכאל ביטון:  מה שצריך לוודא לקרת התקציב, שהתקנון והקריטריונים לתקציבי מיגון הצפון יכללו מיגון בשטח חקלאי אם הוא נדרש, או לפחות תמריץ או סיוע, וזה לא כזה ביג דיל, אלו מבנים יבילים קטנים

מיכאל ביטון:  אבל האמת שגם העובדים הזרים ראויים להגנה, ראינו בעוטף עזה גם עובדים זרים שנהרגו במרגמות, לדעתי, אז הדבר הזה כן חשוב שתהיה הגנה לכולם

יצחק קרויזר: לחלוטין

יצחק קרויזר:  ויש גם את נושא ההגדרה של הגליל, את כל ההגדרה של יישובים צמוד גדר סמוך גדר, כל הנושא שיש סביב מצובה שגם חשוב שנדבר עליו

מיכאל ביטון: יש שם כן הוא חורג במטרים ספורים

יצחק קרויזר: מהגבול הבינלאומי לקו הגבול לגדר, מה שנקרא

מיכאל ביטון: אז תראה, אני מציע שקודם כל יצירת סדר יום גם במליאה, הצעות לסדר, וכאשר זה מוסכם זה מגיע אלינו

מיכאל ביטון:  אני מודה שהוועדות הכי חזקות בכנסת מבחינת כוח פעולה, אלו ועדת כספים וועדת כלכלה

מיכאל ביטון:  יש להם כוח מול הממשלה או בחקיקה ותקנות או בכספים בתקציבים, אבל אנחנו יש לנו כוח להתמיד

מיכאל ביטון:  וכל נושא שתביאו לכאן אנחנו נתייחס אליו ברצינות שיגיע אלינו מנשיאות הכנסת

מיכאל ביטון:  אין נושא שחבר כנסת מביא שאנחנו לא מתייחסים ולא מביאים אותו ודנים בו, ומתמידים גם במעקב אחר הדברים

מיכאל ביטון:       אני רוצה לשאול את נציגי מנהל מקרקעי ישראל, קודם כל תודה שאתם פה, תמיר ושי, יש שם סוגיות של אדמות, של הקצאת קרקע לחקלאות, הקצאת אדמות להוצאת לולים מיישובים קיימים החוצה, האם יש דרכים לבצע אישורים של שימוש חורג או היתר זמני? או כל פתרון שיאיץ את היכולת שלהם להוציא את הלולים ללא תלות בתהליכי תכנון שלוקחים חמש ועשר שנים?     

מאיר ברלין: צוהריים טובים, אני לא מכיר סוגייה של בעיה של הוצאת הלולים מתחום היישובים, שאנחנו יוצרים איזושהי בעיה

מאיר ברלין:  ההיפך, אנחנו בעד, אנחנו עובדים בשיתוף פעולה עם משרד החקלאות

מאיר ברלין:  רק לאחרונה עשינו כמה טיפולים בצפון ויצרנו אפשרויות להקים את המתחמים האלה

מאיר ברלין:  לאחרונה גם אישרנו למועצה האזורית של עמית סופר, שטח גדול מאוד להבאה של הפסולת של הלולים למקום מסוים, ששם יאגמו את הפסולת הזו ושם ייצרו מהפסולת הזאת אנרגיה לטובת הישובים

מאיר ברלין:  זאת אומרת, אנחנו מאוד שם, אנחנו מאוד מקדמים דברים

מאיר ברלין:  אני לא מכיר סוגיה בעייתית בעניין הזה, אני אשמח לשמוע

מיכאל ביטון: יש פתרונות של הקצאת קרקע או שימוש חורג שלצד תוכנית מתאר ותב"עות שנעשות ניתן לתת במצבים מיוחדים כדי לא לפגוע בענף וביצור שלו

מאיר ברלין: אני באמת לא מכיר את הבעיה מהבחינה הזאת

מאיר ברלין:  אני לא מכיר בקשה שלא נענתה באיזושהי צורה, ואם צריך לבדוק את הנושא של שימוש חורג, נבחן אותו

מיכאל ביטון: אז קודם כל אני צריך להגיד לך אשריך, כי ברוב הזמן יש הרבה תלונות על רשות מקרקעי ישראל, והרוח שבה דיברת שאתה פרואקטיבי לפתור בעיות ונכונות לסייע לבעיות שעולות מהשטח זו הרוח הנכונה

מיכאל ביטון:  מוטי, תראה, קיבלת פה את - - -     

מוטי אלקבץ: הבעיות שאנחנו נתקלים בהן, תמיר ברקין הוא בסדר גמור, הוא אחלה מנהל מחוז, הבעיות הן מול גורמים נוספים, ועדות התכנון, מול איכות הסביבה, כיבוי אש, כל אלו מעכבים וגורמים ל - - -     

מיכאל ביטון: אבל אפשר לייצר שולחן עגול, תמיר אתה יודע, אבל יש מצב אחד שחקלאי ילך לאיכות סביבה וההוא ישלח אותו לוועדה לתכנון ואחרי זה למנהל, או שיש שולחן עגול שארבעת הגופים האלו ישבו על בעיה אחת וידברו ביניהם

מוטי אלקבץ: הם לא יושבים

מיכאל ביטון: אבל אולי תמיר ייקח את המשימה הזאת ביחד איתך? אתה תבחר חמישה מקרים של case study של בעיה מורכבת שתלויה גם ברשות מקרקעי ישראל, גם בסביבה, גם בוועדה אזורית גם בוועדות מחוזיות

מיכאל ביטון:  הוא ייכנס את האנשים על חמשת הבעיות וינסו להביא מדיניות משותפת

מוטי אלקבץ: אני מודה שאני לא נתקלתי בו הרבה

מוטי אלקבץ:  אני יושב ראש ועד של מושב גם, מושב ספסופה ואנחנו די בסדר איתו

מוטי אלקבץ:  אני שכחתי להודות למישהו

מיכאל ביטון: זאת הולכת להיות המשימה שלך

מיכאל ביטון:  אבל בינתיים תזכור שאתה צריך להקים את השולחן העגול הזה, מוטי

מיכאל ביטון:  ביחד עם תמיר אני הולך לבדוק גם אותך

מוטי אלקבץ: אני שכחתי להודות לחברי הכנסת, סגן שר החקלאות משה אבוטבול שמכנס אותנו בכל יום שני לישיבת מטה, שבה אנחנו מעלים את כל הנושאים במשרד החקלאות, וכמו שאמרתי, רוח טובה יושבת עליי

מיכאל ביטון: ביהדות אומרים מגלגלים זכות על ידי זכאי

מיכאל ביטון:  אז באמת הרוח הזאת טובה של דיכטר ואבוטבול ואני מקווה שהיא תניב תוצאות

מיכאל ביטון:  כמובן שהמבחן של התוצאות יהיה גם בחקיקה וגם בתחשיבים שיוקצו

מיכאל ביטון:  אני שומע משוסטר, והוא מנוסה היה שר החקלאות, שהאופטימיות של המספרים שהוצגו פה הם לא האופטימית

מיכאל ביטון:  אולי יש לנו הזדמנות לשאול את גל ברנס, ה-700 לענף הצומח ו-460 להטלה, זה יהיה בתקציב המדינה?     

גל ברנס: לגבי ענף ההטלה, כל מה שנחתם בהסכם כמובן נעמוד בו

גל ברנס:  לגבי ענף הצומח בסופו של דבר לא נחתמו הסכמות, אנחנו כמובן מוכנים לחתום על ההסכמות של חודש יולי שהיו פה בכנסת, וככל שיעמדו בהם גם יוקצו הסכומים

גל ברנס:  למיטב ידיעתי הסכום לשנה הראשונה הוא לא 700, כי היה מתווה מדורג עולה בהתאם להורדת המכס

מיכאל ביטון: רב שנתי

גל ברנס: כן

מיכאל ביטון: בסדר גמור

מיכאל ביטון:  מנהל מחוז דרום, רשות מקרקעי ישראל, אתה רוצה להגיד משהו, שי?     

שי קרפ: כעיקרון האגודות החקלאיות מקבלות ומנהלות את השימושים החקלאיים שלהם בתוך המשבצות, ואנחנו מבצעים מולם פעולות שוטפות בניהול הקרקע, כל מה שנדרש

שי קרפ:  אנחנו לא מזהים איזה משהו שהוא חריג

מיכאל ביטון: טוב, תודה רבה

מיכאל ביטון:  זה נשמע לי טוב מידי אבל אני מקווה שאנחנו נשמע גם מהשטח איזו עזרה הם יכולים לבקש מרשות מקרקעי ישראל בסוגיות של חקלאות

מיכאל ביטון:  יש כל מיני, יש למשל חקלאים שרוצים לעשות שילוב של חקלאות ואנרגיה סולארית באותו מתחם, או כל מיני שימושים שיעזרו לכלכליות של מיזם

מיכאל ביטון:       יש כל מיני בעיות שעולות, אבל הרוח שאתם באים איתה היא טובה, ואני מקווה שכשיעלו בעיות או בעיות מורכבות כמו שתיאר מוטי של ריבוי גופים שאתה צריך לרוץ בין כולם, לייצר שולחן עגול של פתרון עבור החקלאי סביב אותו חקלאי כל הגופים דנים, ומגבשים מדיניות שהיא לא סותרת אחת את השנייה

מיכאל ביטון:  אני חושב שמי שמרים יד שם הרבה זמן זה יענקל'ה מוסקוביץ

מיכאל ביטון:  זה נכון? מי זה יענקל'ה מוסקוביץ?     

יעקב מוסקוביץ: כן, אני

יעקב מוסקוביץ:  אתה יודע טוב מאוד

מיכאל ביטון: לא, אני יודע מי זה יענקל'ה אבל אני פחות מזוהה עם התמונה, אבל אני יודע שאתה איש מופת מרמת נגב, שעשה חקלאות גם ברמת נגב, גם סייע לחקלאים בירוחם ובמצפה רמון, יש לך הרבה זכויות

מיכאל ביטון:  בבקשה

יעקב מוסקוביץ: אנחנו מאמינים שירוחם תהפוך, בחלום שלי, למחוז יין בנגב

יעקב מוסקוביץ:  אבל זה חלום שלי אישי

יעקב מוסקוביץ:  שעליו אני פועל

מיכאל ביטון: החלום שלך מתגשם

מיכאל ביטון:  אתה יודע כשהקימו את ירוחם קראו לה כפר ירוחם והקימו את זה במעברה

מיכאל ביטון:  וסיפרתי את זה כבר בכנסת ובן גוריון בא עמד על ארגז לעולים ואמר אם יהיו פה 10,000 איש תהיה פה חקלאות, תעשייה, ופרס העוזר שלו אומר מה זה הוא מספר להם דברים? יש פה 50 איש באוהלים בגשם, מה הוא עושה האיש הזה?      עכשיו קיבלנו מכתב ב-2014 שירוחם נהייתה 10,000 איש

מיכאל ביטון:  זה לקח 70 שנים אבל הוא גם הבטיח לה שתהיה חקלאות, ואז בנו בתי קרקע אבל גלי העלייה יצרו פתרון אדריכלי גאוני שנקרא בלוקים, והבלוקים הרגו את הרעיון החקלאי

מיכאל ביטון:  והגיעו לירוחם יזמים, גם תושבים צעירים, קצינים בצה"ל שעוסקים בתחומים אחרים ורצו להגשים חלום של חקלאות יחד עם פילנתרופ ומשקיע שלנו האחים פינטו, ושתלנו מעל 120 דונם של כרם וזיתים, ויש היום יקב שנקרא יקב פינטו, עם יין, שנמצא כבר בחנויות והוא נולד בירוחם

מיכאל ביטון:       אז גם חזון לוקח 70 שנים לממש, אבל לקחת את השוליים של עיירות הפיתוח, את האדמות, את הקרקע מסביב, את הוואדיות הלא מנוצלות, את הטרסות הנבטיות ולהקיף אותם בפעילות חקלאית זה יוצר טבעת ירוקה מסביב לעיר, איכות חיים וכן הלאה

מיכאל ביטון:  בבקשה מוסקוביץ

יעקב מוסקוביץ: תודה

יעקב מוסקוביץ:  אנחנו מדברים על הגבולות, אז אני גר 600 מטר מהגבול המצרי בקדש ברנע, כמובן עוסק בכל הנושא של הפיתוח החקלאי באזור רמת הנגב ובהר הנגב, כל הנגב ירוחם, מצפה רמון, בכל האזור הזה אנחנו מקדמים את נושא החקלאות

יעקב מוסקוביץ:       אני פשוט רוצה להתייחס לנושא אחד ספציפי כי הוא הועלה פה כמה פעמים, וזה הנושא של העובדים הזרים

יעקב מוסקוביץ:  אתמול גם נפגשתי עם יושב ראש הוועדה לעובדים זרים, והייתה פגישה ממש מרגשת, אתה שומע פשוט דברים חדשים וזה ממש מרגש

יעקב מוסקוביץ:  אבל צריך להבין, אני רוצה שהציבור פה יבין את הנקודה

יעקב מוסקוביץ:  מדינת ישראל תגדל ב-20 השנים הבאות וצריך להמשיך לייצר מזון, לא נוכל להיות תלויים על אחרים

יעקב מוסקוביץ:  אבל שמים לנו כל כך הרבה משקלות על הרגליים שקשה שזה יקרה, פשוט קשה ליישם את זה

יעקב מוסקוביץ:  ואני אתן מספר דוגמאות, אתם יודעים שבמדינת ישראל משלמים לעובד זר 3,000 דולרים לחודש ובאירופה משלמים 1,500 דולרים לחודש? אירופה הנאורה? למה? למה זה צריך להיות? אם אנחנו רוצים לקדם את החקלאות אז אנחנו צריכים להיות ריאליים, זה דבר שהוא לא הגיוני, וביקשתי שגם ידונו על זה בוועדה שלכם

יעקב מוסקוביץ:  זה פשוט לא הגיוני הדבר הזה, אין שום סיבה שזה יקרה, אנחנו לא נכנס לכל הפרטים ממה זה מורכב, אבל זה באמת לא הגיוני לחלוטין

יעקב מוסקוביץ:       צריך להבין שבשביל לייצר כפול ממה שאנחנו יוצרים היום, ולא להביא ממדינות שאנחנו נהיה כבולים אליהם מחר בבוקר, ולהגדיל את הייצור ולהגדיל את ההתיישבות לאורך גבולות המדינה בלי כוח אדם זה לא ילך

יעקב מוסקוביץ:  זה לא ילך

יעקב מוסקוביץ:  אני אומר לכולם, אם יתנו לי עכשיו 1,000 דונם חממות של עגבניות, יממנו לי אותם ב-100% מימון, מי יקטוף אותם? צריך לתת פה, כמו שאומרים שנותנים שוק חופשי

יעקב מוסקוביץ:  שר האוצר הקודם אמר שוק חופשי, כולם אמרו שוק חופשי

יעקב מוסקוביץ:  אז תנו לנו שוק חופשי גם בלהביא עובדים, אז מה אומרים? מגבילים אותנו במכסות לעובדים זרים אנחנו מקבלים היום במכסות 50% ממה שנדרש בשביל לקטוף את התוצרת שלנו

יעקב מוסקוביץ:  הרי יודעים את המספרים, נותנים לנו 50%

יעקב מוסקוביץ:  אתם רוצים שוק חופשי? אז תנו לנו גם חופשי עובדים

יעקב מוסקוביץ:  מה הבעיה? חופשי, אנחנו לא מפחדים משוק חופשי

יעקב מוסקוביץ:       אנחנו יודעים לייצר תוצרת טובה, הכי טובה בעולם, יכולים להתמודד עם כל העולם, אל תקשרו לנו את הידיים

יעקב מוסקוביץ:  אל תקשרו לנו את הידיים

יעקב מוסקוביץ:  ונתתי דוגמה לשר החקלאות החדש, אני מאחל לו בהצלחה

ארז מלול: אתה כאילו אומר את זה בפשטות

ארז מלול:  כולם מסכימים איתך?      

יעקב מוסקוביץ: כן, כולם מסכימים איתי

ארז מלול: אני שמעתי גם דעות אחרות בחקלאים

יעקב מוסקוביץ: שמה?     

ארז מלול: לגבי שוק חופשי, רוצים להגביל, רוצים בחוק ההסדרים שנכניס - - -     

יעקב מוסקוביץ: אני אומר, מדינת ישראל יכולה לייצר, הם אומרים באוצר שהם רוצים שוק חופשי, אז אתה לא אומר שוק חופשי ומצד שני אתה לא נותן לי עובדים לצמוח

יעקב מוסקוביץ:  אתה לא יכול לקשור לי את הידיים מאחורי הגב

יעקב מוסקוביץ:  מה שכן, מדינת ישראל יכולה לייצר את כל הירקות והפירות בלי שום בעיה, רק שלא יקשרו לנו את הידיים, תעשו את הדברים האלו קצת יותר פשוטים

יעקב מוסקוביץ:       אני אתן לכם דוגמה קלאסית, אסור לנו לחייב את העובד הזר על הוצאות המגורים שלו, הוצאות מחיה

יעקב מוסקוביץ:  ישראלי משלם שכר דירה, משלם חשמל, משלם ארנונה משלם הכל, אבל עובד זר אסור להוריד לו את זה

יעקב מוסקוביץ:  אני אמרתי לאוצר, תנו לנו אפשרות להוריד 1,000 שקלים, אנחנו לא לוקחים כסף מהמדינה, לא דורשים, 1,000 שקלים מורידים בשכר לעובד כמוש מורידים לעובד ישראלי, 350 מיליון שקלים נשארים בכיס של החקלאי, אתם יודעים איזה מנוע צמיחה זה? איזו הגדלת יצור זה? בלי לקחת שקל מהאוצר

יעקב מוסקוביץ:  שקל

יעקב מוסקוביץ:       תעשו את הדבר שמתבקש

יעקב מוסקוביץ:  עובד ישראלי הבן שלי, שלומד ומשכיר דירה, הוא משלם על הדירה שלו? הוא משלם חשמל? הוא משלם גז? משלם מים? משלם הכל

יעקב מוסקוביץ:  העובד זר לא

יעקב מוסקוביץ:  העובד הזר לא צריך לשלם את זה

מיכאל ביטון: אנחנו ניתן לחבר הכנסת רביבו להוביל את הנושא, כי הוא מתמחה

מיכאל ביטון:  אנחנו נגבה אותו

יעקב מוסקוביץ: הצגנו לפניו אתמול את כל הנושא והייתה ישיבה ממש מרגשת אפילו, הייתי אומר

מיכאל ביטון: תודה רבה יענקל'ה

מיכאל ביטון:  אנחנו לקראת סיום הדיון

מיכאל ביטון:  האם יש מישהו שרצה לדבר? שרה עברון, בבקשה

שרה דורון: אני רוצה לברך אותך, יושב הראש, חבר הכנסת ביטון ואת כל הנוכחים כאן שאנחנו יודעים להתכנס ולעבוד ביחד על טובת קו העימות, חיזוק ההתיישבות והחקלאות

שרה דורון:  אני באה מקיבוץ סעד, ואנחנו עם נשימה ארוכה שנים אחרי שנים יודעים לחרוש עד התלם האחרון ולעשות חקלאות

שרה דורון:  אני באה מתנועת הקיבוץ הדתי, 70% מהפרנסה שלנו מבוססת על חקלאות

שרה דורון:       אנחנו מאמינים שצריך להיות דור צעיר, שחייבת להיות רפורמה טובה, שצריכים לא רק ביד אחת להסיר מכסים, אלא ביד שניה להשקיע מתוך ראייה לטווח ארוך

שרה דורון:  אי אפשר לקחת מהחקלאים ומהחקלאות ולהשאיר אותה ואחר כך לקוות שאנחנו נוכל לעמוד ולהחזיק ביחד את הארץ הזאת

שרה דורון:  וכן, ברוכות הבאות הסטודנטיות

מיכאל ביטון: יש גם סטודנטים, אני מבקש

שרה דורון: סטודנטים יש גם

שרה דורון:  זה כמו שיש הרבה חקלאים ופחות חקלאיות, למרות שיש לי חברות טובות חקלאיות גם

שרה דורון:  אנחנו מרקם חיים שלם, ובמרקם חיים שלם צריך נשימה לטווח ארוך, וזה אומר להמשיך ולקיים דיונים כאלה, ולעבוד ביחד, ולהמשיך לראות לטווח ארוך ולדעת שיש השקעות שנראה לפעמים שאפשר לוותר עליהן אבל בלי הידיעה שהולכים לטווח ארוך, וה-700 מיליון שקלים הללו שצריך לחוק ההסדרים עכשיו, הם קריטיים, וההבנה איך המערכות הולכות ועובדות שאם בונים משהו לתחום הצומח או לענף הפטם, או לישובים שיושבים על קו עימות, זה לא משהו של מישהו שנלחם על אינטרס, אלא זה ערך

שרה דורון:  כך קמה מדינת ישראל, כי האמנו בדרך, וכשדיברת כבוד יושב הראש על איך קמה ירוחם, אז אנחנו צריכים את ה-75 שנים הבאות

שרה דורון:  ואני מחזקת את ידי כולם

מיכאל ביטון: תודה רבה שרה על הדברים ועל הערכים

מיכאל ביטון:  ראש מועצת בית ג'ן ראדי נג'ם

מיכאל ביטון:  אחד המקומות היפים במדינה

מיכאל ביטון:  סטודנטים מי היה בבית ג'ן שירים יד? אף אחד אה?     

ראדי נגם: כולם מוזמנים

ראדי נגם:  מי שלא היה הפסיד

מיכאל ביטון: מי יודע מה הגובה מעל פני הים של בית ג'ן, סטודנטים?     

קריאה: 900 ומשהו

מיכאל ביטון: בית ג'ן זה מקום קסום ובשלג שם

מיכאל ביטון:  ארז, ראש המועצה תטפל בו אולי נבוא לשם לא תהיה ברירה

מיכאל ביטון:  בבקשה ראש המועצה

ראדי נגם: קודם כל תודה רבה לך אדוני יושב הראשי, ראדי נג'ם ראש מועצת בית ג'ן נמנה על קו העימות

ראדי נגם:  יישוב 13,000 תושבים דרוזים מלא על מלא

ראדי נגם:  מוקף בשמורת טבע 114,000 דונם, אין לי אזור תעסוקה ואין לי אזור תעשייה, המפלט היחידי שאפשר למצוא תעסוקה ותיירות זה הנושא של החקלאות, על כן אני מבקש ממשרד החקלאות להשקיע בחקלאות מודרנית ביישוב

ראדי נגם:       מכסות מים, גם לתת מכסות מים מרשות המים, שירות וטרינרי היות ויש אזור מאוד מסוכן בחיות מסביב, כלבים משוטטים זאבים ועוד ועוד, צריך שירות וטרינרי

ראדי נגם:  יש לי 20% משרה לשירות וטרינרי שזה לא מספיק

ראדי נגם:       שיקום דרכים חקלאיות, מקום מבורך בגשמים ובכל עונה יש נזקים אדירים לכבישים חקלאיים

ראדי נגם:  המכסה שאני מקבל אינה מספיקה

ראדי נגם:  קידום תוכנית מתאר, יש לי מתכנן, יש לי הכל, כולל יש לי כסף, יש לי בקשה שהוועדה הנכבדה הזאת תדחוף ביחד איתי, שאני אגיד מהן הסיבות בסוף לקדם את תוכנית המתאר

ראדי נגם:       מכסות מים, דיברתי על זה

ראדי נגם:  אני מבקש באמת מהוועדה הנכבדה לעזור

ראדי נגם:  דיבר ידידי משמאל על משקולות ברגלים, אני עובר בכל יום עשר פעמים מסלול נינג'ה

ראדי נגם:  ותקשיב מה אני עובד בשביל לפתח מטר אחד, רשות העתיקות, רשות הניקוז, רשות הנחלים, רשות הטבע והגנים, איכות הסביבה, פקיד היערות, ועוד כל מיני תוכניות מתאר, תמ"א 8, תוכנית מתאר תמ"א 35, זאת אומרת עשרה מסלולים ברשות שדות עפר

ראדי נגם:  יש לי בקשה שהוועדה הזאת תעקוב אחרי הבקשות האלו, תודה רבה שניתנה לי הזדמנות

ארז מלול: תארגן שולחן עגול כמו מוטי

ארז מלול:  שולחן עגול בבית ג'ן

מיכאל ביטון: ראדי תודה רבה

מיכאל ביטון:  ירון סלומון תנועת האיחוד החקלאי

שמעון סולומון: תודה רבה ליושב הראש, אני רוצה להעלות שני נושאים כאובים, זה נושא מחירי המים לחקלאות, בעיקר ביישובי קו העימות ובעוטף עזה, אבל גם בכלל בכל רחבי המדינה, אנחנו טוענים שהחקלאות זה הפתרון לניצול יותר מ-70% מהביוב שאזרחי המדינה והתעשייה מייצרים

שמעון סולומון:  יש להתייחס למים כמוצר ציבורי וכך המדינה צריכה להתייחס אליהם

שמעון סולומון:  ואני אתן דוגמה קטנה, מי שנוסע משדרות ברכבת לנהריה, לא צריך לשלם את מחיר התשתית של הפסים והקרונות וכו', משלם רק את מחיר הכרטיס

שמעון סולומון:       כל עוד משק המים במדינת ישראל יהיה משק כספים סגור, זאת אומרת שאם צריך להוביל קו חדש לירושלים כולם משלמים וזה מתחלק על פני כל המשתמשים

שמעון סולומון:  מדינת ישראל חייבת להתייחס לעניין הזה של המים כתשתית ציבורית ולתת לזה תקציב כפי שהיא מתקצבת את הכבישים, את הרכבות, את כל התשתיות הלאומיות

שמעון סולומון:       הנושא הנוסף הוא, פערי תיווך, לא דיברתם על פערי תיווך

שמעון סולומון:  מאשימים אותנו כחקלאים כל הזמן שאנחנו הגורמים ליוקר המחייה

שמעון סולומון:  רבותיי אני אומר לכם, אני חקלאי בעוטף עזה, יש לי 70 דונמים מטעים, אנחנו מקבלים 3-4 שקלים ומוכרים את התוצרת שלנו ב-12-13 ויותר שקלים ברשתות

שמעון סולומון:  מי שייקח את העניין הזה של פערי התיווך, אני אומר לכם זה יוריד את יוקר המחיה ויעשה הרבה יותר טוב לכולנו

שמעון סולומון:  תודה רבה

מיכאל ביטון: תודה לך, איציק שניידר מנכ"ל מועצת החלב

איציק שניידר: תודה יושב הראש, קודם כל אני רוצה לנצל את ההזדמנות להודות לחברי הכנסת שלא עזבו את המליאה עד שלא אישרו את התיקונים בחוק תכנון משק החלב, זה חשוב מאוד ותודה רבה לכם

איציק שניידר:  לרפתות ולדירים שלנו יש תפקיד משמעותי בחיזוק ההתיישבות בכל הארץ, אבל בעיקר ב-345 יישובים שפרוסים בכל הארץ, אבל בעיקר לאורך הגבולות

איציק שניידר:  ביישוב שיש בו רפת יש בו פרנסה ויש בו תעסוקה, וגם כאשר המצב הבטחוני מתערער היום התושבים עוזבים כאשר יש בעיות, אבל הרפתנים נשארים וממשיכים לחלוב בכל מצב, בכל מזג האוויר ובכל מצב בטחוני וצריך לדאוג להם

איציק שניידר:       התחילו לדבר פה מקודם על הנושא של הממדים, אז אני רוצה להעלות גם שני נושאים שקשורים בענף שלנו, זה נושא של מיגון מכוני חליבה

איציק שניידר:  מכון חליבה גם תחת הפצצות ממשיכים לחלוב והיו פועלים זרים ועובדים ישראלים שנפגעו ולצערנו גם היו לאורך השנים גם שנהרגו בזמן עבודה ברפת, והנושא הזה לא מקבל עדיפות, ובנחל עוז עשו עכשיו באופן עצמאי הישוב מתוך דאגה לעובדים, לקח ומיגן בעלות של מיליוני שקלים את מכון החליבה אבל זה לא פתרון יש לנו עדיין עשרות ישובים שקרובים לקו הגבול

מיכאל ביטון: האמת שביקשו ממני עזרה שם ולא מצאנו מסלול בירוקרטי

מיכאל ביטון:  אנחנו צריכים באמת

מיכאל ביטון:  האוצר, אתה שומע? מיגון של חקלאות, מיגון של עובדים זרים, מיגון של חליבה

ישי פולק: אני יכול לעזור לך במשפט

מיכאל ביטון: איך קוראים לך? חכה תן לו לסיים קודם

ישי פולק: ישי פולק

מיכאל ביטון: חכה אנחנו בדרך אליך

ישי פולק: אוקיי אז אני אשלים גם אחר כך את הנושא הזה

איציק שניידר: אז יש לנו את הנושא של מיגון מכוני חליבה שהוא נושא חשוב מאוד, וגם עוד בהקשר הזה שמשיק בין הביטחון לחקלאות זה נושא של מכון חליבה נייד לשעת חירום

איציק שניידר:  שתבינו, ברגע שלא משנה למה, גם מרעידת אדמה או אירוע בטחוני או לא משנה מה קרה, מכון חליבה יצא מכלל פעולה ולא ניתן יהיה להשמיש אותו המשמעות היא השמדה של כל העדר, ואנחנו חושבים שענף בסדר גודל כזה גם צריך לתת פתרון לשעת חירום

איציק שניידר:  עברנו עכשיו את מה שקרה עם רעידת האדמה - - -     

מיכאל ביטון: מה עם המחלבה בגולן?     

איציק שניידר: המחלבה בגולן אני מקווה שבשבוע-שבועיים הקרובים המפרקים ימצאו משקיע, אני יודע שיש שלושה משקיעים רציניים שמתעניינים, כל אחד מהם - - -     

מיכאל ביטון: מה עם המחסור בחמאה ישראלית שהיא זולה יותר מחמאה מיובאת?     

איציק שניידר: אז לצערנו, הממשלה הקודמת, בניגוד להמלצה שלנו, החליטה להסיר את הפיקוח על מחירי החמאה, וגם לפתוח באופן חופשי את יבוא החמאה

איציק שניידר:  רק אתמול פורסמה העבודה של משרד החקלאות

איציק שניידר:  אנחנו הזהרנו, הציבור הישראלי היום משלם 60% ויותר על החמאה, לדעתי צריך להחזיר את זה לפיקוח, הניסיון לא הצליח

איציק שניידר:  יכול להיות שלפעמים ניסיון לא מצליח אפשר ללכת אחורה, זו לא בושה

מיכאל ביטון: אתה שמח אבל על החוק שעבר?     

איציק שניידר: אני שמח ומודה, זה נותן גם יציבות לחקלאים, וגם עוזר לנו להוריד את המחירים

מיכאל ביטון: כי אני זוכר אותך מודאג בשנה האחרונה, אז זה טיפה מרגיע את העניינים בתחום שלכם

איציק שניידר: נכון

מיכאל ביטון: תודה לך איציק

מיכאל ביטון:  ישי פולק, אנחנו עוד שני דוברים ומסכמים

מיכאל ביטון:  אני בינתיים מבקש נציג של הסטודנטים שיבוא לשולחן עם ג'וני גל

מיכאל ביטון:  בואו שבו פה לידינו

ישי פולק: שלוש נקודות אדוני

ישי פולק:  קודם כל כשאנחנו מדברים על התלות של החקלאות ביישובי קו העימות, מדובר פה על תלות הדדית, אנשים לא יישבו על הגבול במידה ולא יהיה להם כלכלי לשבת שם או שהם יוכלו לשבת שם, ולכן יש פה תלות הדדית, ומלחמת לבנון או מבצע, לצורך העניין של חשיפת המנהרות נולדה מחקלאים שישבו על הגדר וזיהו או שמעו ומשם התחיל והתגלגל המבצע הזה

ישי פולק:  לכן התלות ההדדית הזו חייבת להיות בשני מקומות

ישי פולק:       אני אשלים רגע נקודה שאמרתי לך שאני אענה לך, כשאנחנו מדברים על מערכת ההגנה האווירית, מערכת ההגנה האווירית מגנה באמצעות פוליגונים על יישובים על פי החלטה של מדינה, על מה מגינים ומה לא

ישי פולק:  וכאשר אתם שומעים בחדשות שיש נפילה בשטח פתוח, ב-99

ישי פולק: 9% השטח הפתוח זה שטח חקלאי של מישהו מאיתנו, והמשמעות של הדבר הזה שהנושא הזה לא מוסדר בהגנה

ישי פולק:  עכשיו, בניגוד למה שהיה פעם, עכשיו היות והמדינה מקבלת אחריות להגן על נקודה אחת ולא להגן על נקודה שניה, זה, אדוני, החריץ שצריך להיכנס בו ולבוא ולהגיד שמגיע לנו את המיגון הזה על חשבון המדינה

ישי פולק:  ולכן ניתן להשיג את זה

ישי פולק:       והנקודה השנייה, אני לא אכנס לנושאים החקלאים בכוונה היות וזה נאמר כבר הרבה, אבל אני רק אגיד שאחד החסמים הכי גדולים בנושא הזה זה נושא התכנון והבניה

ישי פולק:  ונושא התכנון והבניה שמדבר מה אפשר לעשות, באיזה שימושים, מה צריך כדי לבנות ולהרוס, בל נשכח שלהרוס עולה גם הרבה כסף

ישי פולק:  פה במשרד שאדוני מפקח עליו, קרי הנגב והגליל, לקחו את כל זכויות התכנון ומשכו ממשרד החקלאות והוציאו את כל נציגי משרד החקלאות ותנועות התיישבות מהוועדות המחוזיות, מהוועדות המקומיות ומוועדות הבקרה הנוספות

מיכאל ביטון: זה בהסכם הקואליציוני

ישי פולק: נכון

מיכאל ביטון: א' זה דורש דיון, אבל יש לי הצעת חוק שמאפשרת מכירה של תוצרת חקלאית משטח החקלאי

ישי פולק: תוצרת חקלאית זה דבר אחד

מיכאל ביטון: אבל הממשלה לא קידמה את ההצעה

ישי פולק: זה דבר אחד, אבל כל הבעיות שפה, כולל של מוטי, כולל של פירוק - - -     

מיכאל ביטון: אני מקווה שהיא תקדם את זה, משרד האוצר, זה יעזור לפערי תיווך שאפשר לקנות מהחקלאי, לאפשר לו למכור ישירות

ישי פולק: זה בתחום של פערי התיווך, לא בתחום של השימוש בקרקע

ישי פולק:  והמשמעות היא שברגע שהוצאתם, המדינה הוציאה בהסכמים הקואליציוניים, יש פה תקלה

מיכאל ביטון: אנחנו נלמד את הנושא הזה, אם אתה אומר שנגב גליל קיבלו את הסמכויות, יכול להיות שזה נושא לוועדה שלנו, להעמקה לא נעשה את זה היום

מיכאל ביטון:  שמואל לויט אתה דובר אחרון, אתה לא חייב לדבר כי עבודתך נעשתה על ידי אחרים

מיכאל ביטון:  אז אם אתה רוצה משפט

שמואל לויט: אני באמת מחזק את ובאמת לגבי משרד החקלאות אנחנו רואים רוח חדשה לחלוטין נושבת ואנחנו צריכים את השבועיים-שלושה-חודש הקרוב לעשות עבודה יסודית, ואני מניח שאנחנו בשלוחת ההטלה נעמיד את הדברים על מקומם

מיכאל ביטון: תודה

מיכאל ביטון:  נוחי מנדל יושב פה בסוד, לא רשום כבקשה לדיבור, כי אתה לא רוצה לדבר? הבנתי אותך

מיכאל ביטון:  נוחי הוא ראש היחידה להתיישבות במשרד הביטחון

מיכאל ביטון:  זה אחד התחומים שהייתי אחראי עליהם כשר, והם עוזרים לחקלאים בכל מיני סוגיות

מיכאל ביטון:  אתה רוצה להגיד על זה מילה?     

נוחי מנדל: סה"כ אנחנו שותפים בחיזוק ההתיישבות בגבולות, זה בדיוק המרחבים שבהם אנחנו מטפלים

נוחי מנדל:  אנחנו קודם כל מחזקים בהגנה את היישובים עצמם אבל גם בעניינים ספציפית בנושא החקלאות אז סלילת צירים שמשמשים גם את החקלאות, גם את הביטחון

נוחי מנדל:  זה נכון גם לעוטף עזה, זה נכון לרמת הגולן, זה נכון לגליל, אלו דברים שנעשים

נוחי מנדל:       צריך להגיד שבשנה שעברה אנחנו בשיתוף פעולה ביחד עם משרד החקלאות, זה ימומש השנה לצירים ביטחוניים חקלאיים בצורה כזאת שעל פי בקשות של המועצות אנחנו מאפשרים להם תקצוב לסלילה של צירים ביטחוניים חקלאיים שמשמשים גם וגם ובדרך כלל בגבולות זה משמש גם וגם

נוחי מנדל:       טיפלנו במספר מקומות שצפירה תישמע גם באזורים חקלאים כמו באזור קדש ברנע וכו'

נוחי מנדל:  טיפלנו בהרבה מאוד, נתנו גם מתקציב שלנו וגם מתקציבים נוספים, בהרבה מאוד מיגוניות לחקלאים בעוטף עזה, לאחר צוק איתן ולאחר שומר החומות מוקמו מאות רבות של מיגוניות לחקלאים בשטחים חקלאיים על מנת לתת מענה כזה, כולל תקצבנו מיגוניות כאלה ברמת הגולן בזמן הלחימה שהייתה במרחב בסוריה שהייתה קרובה לשטחים החקלאים על מנת לתת את זה, וככלל איפה שניתן, שההגנה והמיגון והגדרות יכללו גם את המרחבים החקלאיים, אנחנו משתדלים לעשות את זה

מיכאל ביטון: תודה רבה לך

מיכאל ביטון:  סיימנו את הדוברים, אבל אני רוצה להקדיש כמה דקות לקבוצה שאיתנו

מיכאל ביטון:  ג'וני, ספר לנו על הקבוצה ואחרי זה הסטודנטית תספר על עצמה

עידית גל: גם אני רוצה להגיד משהו בתור פרופסורית שעושה - - -     

מיכאל ביטון: את גם יכולה

ג'וני גל: אני מציע בואו ניתן לעידית

מיכאל ביטון: עידית מה? פרופסור?     

עידית גל: פרופסור עידית וייס גל בית ספר לעבודה סוציאלית אוניברסיטת תל אביב

עידית גל:  אני פשוט חושבת על שם הוועדה

עידית גל:  הוועדה לחיזוק הנגב והגליל, ואני חושבת עד כמה תדונו פה גם בחיזוק הנפש וחיזוק הקהילה באמצעות עבודה סוציאלית

עידית גל:  כי גם זה הוא חיזוק הנגב והגליל, והשאלה עד כמה יעלו פה הבעיות הסוציאליות, והחברתיות והקהילתיות שיש ליישובים בקו העימות ובגבול, ועד כמה באמת אנשי רווחה יכולים לסייע לפיתוח הנגב והגליל?     

מיכאל ביטון: אני אגיד רק בקצרה שקודם כל אלו העולמות שאני בא מהם, אבל יש גם פערים בנגב ובגליל במיוחד בשל העושר המוניציפלי, הערים שיש להם הרבה ארנונה מעסקים ומתשתיות של צבא ומשרדי ממשלה, יש להם ארנונה שהם מפנים לקהילה

מיכאל ביטון:  וערים שאין להן את זה, שזה 220 רשויות שמקבלות מענק איזון משקיעות פחות ברווחה, יש להן פחות מצ'ינג לרווחה וליזמות חברתית, ואז מספר המקרים הסוציאליים פר עובד סוציאלי יכולים להיות גם 200-300-400 מקרים, ועבודה סוציאלית לא יכולה להיעשות כשעובד סוציאלי עומד מול 200 משפחות

עידית גל: השאלה עם הם ידונו פה, הנושאים האלו?     

מיכאל ביטון: אנחנו נדון בכל מה שקיים בנגב ובגליל, ובמיוחד בפערים וסוגיות של הון אנושי בנגב ובגליל, חסר שם גם מטפלים פארה רפואיים, קלינאי תקשורת, חסרים פסיכולוגים, חסרים עובדים סוציאליים

מיכאל ביטון:  יש רוויה בעבודה סוציאלית במרכז, ויש יישובים שבהם חסרים עובדים סוציאליים

מיכאל ביטון:       גם הקמנו את מרכזי החוסן שעוסקים גם בשגרה וגם בחירום והדבר הזה הוכח, גם בעוטף עזה ובצפון הקמנו שני מרכזי חוסן, הייתה לי הזכות להקים אותם מחדש, הם היו קיימים ונסגרו

מיכאל ביטון:  כל הכלים האלו של חוסן קהילתי ושל מתנדבים ושל הכנה למצבי חירום והתמודדות עם פוסט טראומה וכו' אלו משימות שאנחנו יכולים, ונדון בהם, ואם יהיה לכם נושא ספציפי שמאובחן ומאופיין בנגב ובגליל, שהפערים שם הם חמורים בתחום העבודה הסוציאלית ותרצו להביא אותו לדיון בוועדה הזאת, אנחנו נקיים עליו דיון מיוחד

מיכאל ביטון:  פרופסור ג'וני גל, בבקשה

ג'וני גל: תודה מיכאל

ג'וני גל:  אני חייב להגיד לכם, שאולי כשרוצים להציג מחלקה מיוחדת לשירותים חברתיים שמצליחה ויודעת להתמודד בצורה מקצועית עם עוני, אז הולכים לירוחם, כי באמת מיכאל יודע שאצלו, לפחות, בירוחם הבעיה היא יותר קטנה מבחינת היכולת של עבודה סוציאלית להתמודד עם בעיות חברתיות

ג'וני גל:       אבל אני חייב להגיד לכם, הסטודנטים שלנו, באנו לפה בשביל לחשוב איך עובדות, עובדים סוציאליים יכולים להשפיע על מדיניות חברתית, ורצינו להראות לסטודנטים איך הוועדות עובדות

ג'וני גל:  ובמקרה כמעט, הגענו לוועדה של מיכאל ואני חייב להגיד לכם שהדיון הזה הוא באמת דוגמה טובה לאיך דיון מקצועי, ענייני מסודר, יכול להתנהל, אז זה בזכות המשתתפים בוועדה והאורחים שבאו היום, ובוודאי זה במידה רבה מאוד הודות לאופן שבו ניהלת את הוועדה

ג'וני גל:  אני ממש שמח שהייתה לנו ההזדמנות שהיה לי ולסטודנטים ולעידית להיות פה היום ולשמוע, אז תודה רבה לכם

מיכאל ביטון: תודה רבה

מיכאל ביטון:  כמו שאמרתי הרבה ממה שאני יודע זה מג'וני גל המורה שלי למדינת הרווחה ולאוניברסליות של שירותים וסוגיות אחרות שעוסקות בחברה ורווחה וקהילה

מיכאל ביטון:  התלמידה

סנדי מחאמיד: אני סנדי מחאמיד מאום אל-פחם, אני עובדת סוציאלית קהילתית

סנדי מחאמיד:  אני עובדת באום אל-פחם באגף לשירותים חברתיים וגם כן סטודנטית לתואר שני באוניברסיטת תל אביב, במסלול מיצוי זכויות ושינוי מדיניות

מיכאל ביטון: יפה

מיכאל ביטון:  ומה עושה לך לבוא פה לכנסת היום, למדת משהו חדש שלא ידעת?     

סנדי מחאמיד: קודם כל זאת הפעם הראשונה שלי בכנסת

סנדי מחאמיד:  זה היה אתמול המפגש הראשון שלי בכנסת

סנדי מחאמיד:  מן הסתם כערבייה אני לא באה בכל יום לבקר, אז למדתי המון

מיכאל ביטון: למה ערבייה לא תבוא בכל יום? יש פה חברי כנסת ערבים שבאים כל יום

סנדי מחאמיד: גם אום אל-פחם רחוקה, זה שלוש שעות

מיכאל ביטון: בסדר, לא נכביד עליך

סנדי מחאמיד: למדתי המון בוועדות, איך מתקיימות הוועדות, המון דברים שלא הכרתי

סנדי מחאמיד:  המון דברים שפעם הראשונה שאני באמת רואה אנשים שבאים לכנסת, מביאים את דעתם וזה ממש נותן מוטיבציה שכן שומעים אותנו באיזשהו שלב

מיכאל ביטון: יפה

מיכאל ביטון:  אני רוצה להגיד לך שעבודה קהילתית היא אחת הכי חשובות

מיכאל ביטון:  את השינוי החברתי בירוחם עשינו כי הלכנו לשכונות ולבלוקים, ולראשונה יצרנו תקווה שאפשר לתחזק ולנקות ולעשות גינה קהילתית ותאורה, ופעילות תרבותית בבלוקים, ולקחת פעילים קהילתיים, ולהכשיר אותם, ולהשקיע בהם, עבודה קהילתית היא נדבך אדיר בעבודה סוציאלית, והוא יוצר את התקווה ואת גאוות המקום, ואת שייכות המקום ואת העוצמה של קהילה שתומכת אחת בשנייה

מיכאל ביטון:       גם קהילה שהיא לא עשירה, שיש לה חוסן קהילתי אז היא נראית יותר טוב

מיכאל ביטון:  היא לא חייבת להיות עשירה, היא צריכה להיות לא עשירה בהון אנושי בלבד, כי הון אנושי זה התארים וההכשרה המקצועית, אבל הון חברתי זה היכולת של אנשים לשתף פעולה, וזה מה שעושים בעבודה הקהילתית

מיכאל ביטון:      אני רוצה לסכם את הוועדה ברשותכם

מיכאל ביטון:  קודם כל אני רוצה לברך את שר החקלאות ואת סגן שר החקלאות על רוח חדשה ושפה חדשה של שיח ותיאום ועבודה עם החקלאים עצמם ועם הגופים שמייצגים את החקלאות

מיכאל ביטון:  זה נותן הרבה תקווה להסדרים והסכמות ואני מקווה שכפי שנחקק במהירות החוק שתומך ומסדיר את הפעילות של מועצת החלב, כך גם תהיה הסדרה של ענף הצומח, ענף ההטלה וכל הענפים האחרים, והרוח הזאת היא טובה

מיכאל ביטון:       אנחנו כן מצפים למימוש ההצהרות המשמעותיות שנאמרו פה

מיכאל ביטון:  השקעות של כ-700 מיליון שקלים בענף הצומח, השקעות של 460 מיליון שקלים בענף ההטלה, גם לפיתוח ושגשוג הענף וגם לסיוע לחקלאים שמבקשים לסיים את ההשתתפות בתחום ההטלה, עם דגש ועדיפות לקו העימות ועם דיפרנציאליות תקציבית שמשקיעה באזורים המועדפים יותר

מיכאל ביטון:       חסר לי בדיווח השקעה בחקלאים צעירים

מיכאל ביטון:  משרד החקלאות חייב להכניס את תחום החקלאים הצעירים ולספור כמה חקלאים צעירים נכנסו, כשבודקים במחקרים את גיל החקלאים בישראל הוא בממוצע של 50-60 שנים, זה לא ייתכן, זה מוכיח שהענף הזה קשה והצעירים לא רוצים לבוא אליו

מיכאל ביטון:  אבל צריך לייצר הזדמנויות גם לחקלאים צעירים

מיכאל ביטון:       אני מבקש ממשרד החקלאות בכל זאת לבחון את הערכת השימוש של לולים ישנים ולאפשר את ההסבה ואת הפתרון שלא יעמדו לולים ריקים ותיפגע פרנסה של הוותיקים ביותר והמבוגרים ביותר, שעד היום לא היה להם את הכסף להסב את הלול, ובתקנה של הווטרינר יש להם איסור להפעיל את הלול, אולי להאריך בשנה-שנתיים עם פתרונות של הסבה או מעבר

מיכאל ביטון:       אני מבקש ממוטי ומתמיר להקים שולחן עגול בצפון לחמישה מקרים של case study שבהם ייבחנו כל ההיבטים התכנונים, ועדה מקומית, ועדה מחוזית, רשות מקרקעי ישראל, איכות הסביבה, כיבוי אש וכל גורם רגולטורי שמשפיע על היכולת לממש פרויקט

מיכאל ביטון:  לקחת חמישה מקרים לדון בהם כל הגופים, ולספר לנו שיהיה שולחן כזה, ושיודעים לעבוד ביחד ולא מטרטרים את החקלאים בין הגופים ולפעמים עמדתם סותרת או לא משתלבת, או לא נבנית בתיאום, וזה מחייב שינוי תכנון ועיכוב אדיר ביכולת לקבל את ההיתרים הדרושים לפעול

מיכאל ביטון:      הוועדה תקיים דיון מעקב בעוד כחודשיים-שלושה לאחר שתתבהר התמונה התקציבית, המעשים, התקנות ותיקוני החקיקה שיתמכו בחקלאים כולל הסוגייה של העובדים הזרים, לא ניכנס אליה יש ועדה מיוחדת, אבל נקבל ידווח שהיא מתקדמת ושמקלים על החקלאים, לא פוגעים בעובדים הזרים אבל מקלים באגרות ובכל סוג אחר שיכול להקל כספית על החקלאים

מיכאל ביטון:      תודה לנציגים שבאו, כבר אמרתי לדיכטר שהוא יעשה בדק בית, שכשיש דיון בצפון שהנציג שלו בצפון יהיה פה

מיכאל ביטון:  ולפי הנושא גם יהיו פה סמנכ"לים, משנה למנכ"ל ומנכ"ל

מיכאל ביטון:  הוועדה שומרת לעצמה את הזכות במושב להזמין פעם אחת את השר להציג דברים

מיכאל ביטון:  אני נותן לשר עוד ללמוד ולבנות את האסטרטגיה שלו אולי אחרי תקציב המדינה כשירד העומס נזמין אותו לפה להציג את העשייה שלו למען החקלאות בנגב ובגליל

מיכאל ביטון:  אני נועל את הדיון תודה רבה לכם